6 Sebab Kenapa HUAWEI nova 9 Jadi Rebutan Ramai Sekarang Ini?

Korang perasan tak zaman sekarang ni ramai yang memilih telefon pintar berbanding kamera. Ya lah, dengan telefon pintar tu serba serbi ada, nak bawa ke mana-mana pun senang. Lagi-lagi sekarang dah boleh travel sana sini, masa ni lah telefon pintar nak jadi BFF pun.

Yang gemar bergambar pasti inginkan telefon pintar yang canggih, lagi-lagi part kamera, nak OOTD lah katakan. Kalau boleh tu sekali snap pappp cantikk! Tapi sekarang korang tak payah nak risau dah, penyelamat korang dah sampai!

HUAWEI nova 9 muncul secara rasmi dengan ciri fotografi tahap profesional yang tersendiri dan prestasi serta sesuai untuk kegunaan harian korang. Paling penting akan meningkatkan pengalaman hiburang korang.

Nak tahu apa yang best lagi pasal HUAWEI nova 9? Jom layan sampai habis.

Didatangkan dengan 50MP RYYB Ultra Vision Camera System, HUAWEI nova 9 menawarkan prestasi kamera yang luar biasa yang membantu korang menangkap imej kehidupan dengan lebih jelas dan tajam. Dibina dengan Kamera Ultra Vision 50MP, Kamera Ultra-Wide Angle 8MP, Kamera Kedalaman 2MP dan Kamera Makro yang membolehkan tangkapan dekat sehingga 4cm. Ia menggunakan teknologi XD Fusion Engine yang boleh didapati di peranti flagship HUAWEI.

Korang mesti tertanya-tanya kan, apakah elemen yang diperlukan untuk mengambil gambar yang cantik ala ala photograph. Adakah megapiksel kunci kepada fotografi yang cemerlang?

Sebenarnya, kalau korang nak tahu megapiksel hanyalah sebahagian daripada gambar yang bagus. Camera sensor adalah ciri penting untuk gambar yang menarik kerana ia menangkap pendedahan cahaya untuk memastikan foto yang tajam dan tulen. Tanpa camera sensor, imej boleh terganggu.

Buat kali pertama dalam siri HUAWEI nova, HUAWEI nova 9 dilengkapi dengan kamera gred flagship, ia menggunakan penapis warna yang membantu korang menangkap imej kehidupan sebenar pada bila-bila masa dan di mana-mana sahaja tidak kira keadaan cahaya yang gelap.

Bukan itu sahaja, HUAWEI nova 9 juga menawarkan kamera selfie 32MP dan video selfie beresolusi 4K yang dapat memberikan kualiti video yang amat bagus.HUAWEI memperkenalkan teknologi kamera baharu dalam HUAWEI nova 9 untuk pengalaman fotografi yang sangat baik dengan keupayaan sensor kamera baharunya.

Menariknya mengenai HUAWEI nova 9 ni, adalah pada paparan skrin melengkung OLED 6.57 inci dimana ia sekaligus memberikan korang pengalaman hiburan yang lebih tinggi dengan pemandangan sinematik.

Bukan tu sahaja, korang juga akan merasai pengalaman premium dengan HUAWEI nova 9. Di mana telefon pintar pujaan ramai ni, membolehkan pengoptimuman skrin yang menukar paparan antara 60Hz dan 120Hz kadar penyegaran bergantung pada penggunaan, mengimbangi kedua-dua visual cecair semasa menonton video dan memanjangkan hayat bateri.

Menggunakan reka bentuk kaca melengkung dengan butang berfungsi di bahagian tepi, HUAWEI nova 9 memancarkan reka bentuk yang estetik untuk kegunaan harian korang. Dengan proses pengisaran kaca yang canggih, kelengkungan kaca sesuai dengan sempurna pada bingkai logam, menjadikannya licin apabila disentuh.

Dengan berat hanya 175g dan tebal 7.77mm, HUAWEI nova 9 sangat sesuai pada tangan korang dan menawarkan pegangan yang lebih selesa semasa menggenggam.

Didatangkan dengan warna yang menarik perhatian, HUAWEI nova 9 mempamerkan warna Starry Blue yang terang, mendahului had estetik. HUAWEI nova 9 diperbuat dengan proses dwi-filem dan dwi-salutan bersama salutan anti-silau. Ia juga mengekalkan kemasan matte mewah dengan tekstur halus untuk sentuhan yang lebih berkualiti.

Korang yang rajin selfie, rajin buat video tu kali ni tak perlu takut kalau bateri korang cepat habis. Sebabnya dengan HUAWEI nova 9 menawarkan pengecasan pantas dengan 66W HUAWEI SuperCharge!

Paling best tak perlu tunggu lama untuk korang dapatkan full bateri, cukup hanya 38 minit HUAWEI nova 9 korang dan sedia untuk berkhidmat!

Alami permainan yang menyeronokkan tetapi mencabar dengan HUAWEI nova 9 dengan prestasi permainannya yang lebih mantap!

Dengan Touch Turbo Gaming Experience yang dibina dalam HUAWEI nova 9, korang boleh menikmati kadar pensampelan sentuhan sehingga 300Hz semasa bermain dan membantu korang mencapai prestasi terbaik dalam skor permainan.

Direka dengan teknologi Graphene & VC Liquid cooling technology, HUAWEI nova 9 memastikan pengalaman permainan yang lancar tanpa merasakan peranti terlalu panas. Ia menggunakan teknologi pelesapan haba Graphene dalam mengesan kehangatan dan segera menyejukkan peranti apabila kehangatan dikesan.

HUAWEI berazam untuk menyediakan semua kemudahan kesalinghubungan dalam ekosistemnya. Sesuai dengan namanya sebagai peneraju teknologi global, HUAWEI mempersembahkan manfaat Perkhidmatan Mudah Alih HUAWEI (HMS) untuk semua pengguna HUAWEI menikmati dan menjalani kehidupan yang lebih bijak.

AppGallery menawarkan banyak aplikasi yang rakyat Malaysia selalu guna, dari kategori komunikasi, permainan, e-wallet, membeli-belah dan banyak lagi! Jadi, korang boleh menggunakannya tanpa berasa kerisauan.

Menitikberatkan kepentingan privasi data dan kesalinghubungan, HUAWEI menawarkan akses HUAWEI AppGallery menggunakan hanya satu HUAWEI ID merentas peranti HUAWEI yang berbeza.

Selain itu, ibu bapa juga boleh mengaktifkan fungsi kawalan ibu bapa untuk sekatan akses, menghalang anak daripada melayari kandungan untuk tempoh masa berlebihan.

Jika mempunyai beberapa akaun e-mel, pengguna boleh menguruskan e-mel dengan lebih baik menerusi aplikasi myMail dengan memuat turun di HUAWEI AppGallery.

Korang juga boleh menggunakan Petal Search, enjin carian mudah alih dikuasakan AI untuk carian berita, perkhidmatan berdekatan malah aplikasi yang ingin dimuat turun.

Petal Search bakal memberikan lebih banyak pilihan di luar HUAWEI AppGallery serta hasil carian pihak ketiga yang dipercayai.

Alang-alang korang dah baca sampai sini, nah ni hadiah untuk korang yang rajin membaca. Tapi sebelum nak dapat hadiah tu, kena lah join nova Star Karaoke Battle dulu.

Pertandingan ‘Be A nova Star Karaoke Battle’ ni telah berlangsung sekarang dan akan berakhir pada 18 November 2021 di JOOX. Tiga pemenang akan dipilih daripada tiga kategori berbeza. Mana lah tahu ini rezeki korang ke kan, jadi jangan lupa join okey!

Bukan tu jer yang korang boleh join. Bagi yang gemar berTikTok korang boleh join #BeAnovaStar Tiktok Dance Challenge mulai 7 sehingga 13 Novemeber ini untuk peluang memenangi HUAWEI Band 6.

2. Rakam dan muat naik video tarian anda berserta #BeAnovaStar #HUAWEInova9 pada profil TikTok

HUAWEI turut mengalu-alukan korang untuk merakam detik terbaik dalam hidup menggunakan telefon pintar HUAWEI dan menyertai Anugerah NEXT-IMAGE HUAWEI Community Malaysia.

Pertandingan fotografi ini menampilkan 10 kategori bagi menggalakkan pencipta kandungan peranti HUAWEI untuk menunjukkan kemahiran fotografi dan berkongsi kreativiti mereka.

Sementara itu, sempena pelancaran HUAWEI nova 9, HUAWEI Malaysia menawarkan hadiah istimewa untuk imej terbaik diambil dengan siri nova untuk pengguna telefon pintar siri HUAWEI nova.

Hantarkan karya fotografi dan video korang melalui HUAWEI Community mulai sekarang sehingga 30 November 2021 untuk memenangi hadiah hebat.

Korang tak kan tengok saja, jom lah kita sama-sama buat pre order HUAWEI nova 9. Pre order ni terhad sehingga 19 November 2021 jer. Lambat korang tengok ja lah orang pakai. hihi.


Lepas Khatam Al-Quran Baru Bandi Amuk Setuju Masuk GV8

Mengakui sudah beberapa kali diajak untuk menyertai program realiti Gegar Vaganza, penyanyi Bandi Amuk berkata baru tahun ini dia bersedia untuk turut serta sebagai peserta GV8.

Menurut penyanyi berusia 57 tahun itu, sebelum ini Bandi terpaksa menolak kerana terikat dengan beberapa komitmen serta akhirnya khatam Al-Quran pada Januari lalu.

“Mereka tanya nak sertai atau tidak dan sering kali saya jawab tak boleh kerana banyak komitmen yang kena didahulukan.

“Dalam pada itu, saya juga belajar mengaji al-Quran dari peringkat asas dan sayang nak tangguhkan kerana rasa seronok. Alhamdulillah, pengajian sejak pertengahan 2017 dengan seorang ustaz ini sudah selesai pada Januari lalu apabila saya berjaya khatam,” katanya.

Kata Bandi lagi, tiada alasan untuk dia menolak pelawaan tersebut dan tekad pertandingan tersebut adalah penyertaan terakhirnya dalam program besar.

“Saya akan buat paling terbaik untuk kepuasan hati semua pihak. Diikutkan banyak aspek perlu diambil kira dalam pertandingan ini. Saya dah lama menyanyi dan kritikan itu sebenarnya okay daripada orang-orang lama.

“Kadang-kadang manusia ada ego sendiri. Di sini saya kena ada kekuatan untuk dengar semua pendapat untuk memperbaiki kelemahan saya,” katanya.

Dalam pada itu, Bandi berkata secara logiknya tiada kepentingan untuk dia menyertai program itu kerana sudah mempunyai nama sendiri, namun tiada salahnya untuk mencuba.

“Tapi bila tengok Mus masuk, saya terfikir apa salahnya mencuba. Mus pun kata bila masuk ada benda baru yang saya boleh dapat. Tak dinafikan mental kena kuat. Pada umur begini memang tak nak kerja yang kena ‘torture’.

“Pada saya ia benda-benda yang memang memenatkan. Namun, saya kena anggap sebagai cabaran. Bertanding berbeza dengan beraksi dalam konsert,” katanya.


Suami Nynaa Harizal Fail Permohonan Supaya Isteri Kembali Taat

Sejak minggu lalu hangat diperkatakan mengenai kemelut rumah tangga pelakon Nynaa Harizal dan suaminya, Fahmi Ilyas yang masih belum menemui jalan penyelesaian.

Sedia memaafkan isterinya dan bersedia menerima kepulangan Nynaa, Fahmi hari ini telah pun memfailkan permohonan supaya isterinya kembali taat di Mahkamah Syariah Kuala Lumpur.

BACA: Suami Nynaa Harizal Buat Laporan Polis Dakwa Isteri Dilarikan Mentua

“Saya sentiasa ada untuk awak (Nynaa). Awak boleh hubungi saya bila-bila masa. Saya harap kita dapat berjumpa dalam masa terdekat. ‘I love you sayang’. Saya sedia maafkan awak,” katanya.

Fahmi berkata lagi, dia cuba menghubungi isterinya menerusi WhatsApp tetapi hanya sekali dibalas isterinya yang mahu menghabiskan masa dengan keluarganya selain meminta menghormati keputusannya.

Mahkamah menetapkan 1 Disember untuk sebutan semula kes. Menerusi permohonan yang dibuat, Fahmi meminta isterinya kembali taat dan pulang ke kediaman mereka di Jalan Pinang, Kuala Lumpur.

Fahmi juga mahu menyelamatkan pernikahan mereka supaya Nynaa kembali menjalankan tanggungjawab sebagai isteri dan hidup dalam kasih sayang.

Terdahulu, bapa Nyna, Harizal Hashim yang juga seorang bekas juruterbang Tentera Udara Diraja Malaysia (TUDM) berpangkat Mejar mengaku tidak bersalah di Mahkamah Majistret Shah Alam, hari ini atas kesalahan mengugut dengan menggunakan pistol ke atas seorang lelaki, minggu lalu.


Aktif Tabligh Tak Halang Aliff Aziz Sertai Gegar Vaganza

Semalam, senarai 13 peserta program realiti Gegar Vaganza musim kelapan telah pun diumumkan. Apa yang menjadi perhatian, penyanyi sensasi, Aliff Aziz turut menyertai GV kali ini.

Meskipun dia kini aktif mendalami agama dan menyertai kumpulan tabligh, Aliff berkata niatnya hanya untuk mencari rezeki untuk keluarga.

BACA: Aliff Aziz, Adibah Noor, Fazley Yaakob Antara 13 Bintang Gegar Vaganza 8

“Ini adalah satu pekerjaan, Aliff tak nak kata pekerjaan ini… pekerjaan itu. Niat Aliff hanya untuk mencari nafkah and rezeki untuk keluarga. At the same time kita buat balik apa yang kita pernah buat dulu yang kita dah pernah tinggal sekejap,” katanya.

Aliff berkata hatinya terbuka untuk menyertai GV adalah platform terbaik untuk kembali ke dunia seni selepas sekian lama berehat.

“Gegar vaganza adalah satu pentas besar dimana kita yang mungkin dah lama rehat, kita dapat peluang untuk disatukan di atas satu pentas buat persembahan menghiburkan dan dapat lepaskan gian untuk buat persembahan.

“Sebenarnya Aliff pernah dapat offer dua tahun lepas cuma pada waktu itu Aliff sedang melalui fasa kehidupan kurang baik dan kekangan masa. Aliff anggap masa tu bukan rezeki Aliff,” katanya.


Adibah Noor Setuju Sertai Gegar Vaganza Demi Peminat

Menjawab persoalan ramai mengenai keputusannya untuk menyertai Gegar Vaganza musim kelapan, penyanyi Adibah Noor berkata ia dibuat atas dasar sokongan peminatnya.

Menurut Adibah, ini merupakan kali pertama dia ditawarkan untuk memasuki program realiti itu dan ramai peminat meminta untuk menyertainya.

“Ini adalah kali pertama saya ditawarkan dan setiap tahun GV berlaku, orang ramai yang menyokong meminta supaya saya menyertainya. Please join kata mereka. So kali ini apabila ditawarkan, saya terus setuju demi peminat,” katanya.

Meskipun pernah menjadi juri dalam beberapa pertandingan realiti, Adibah berkata dia bersedia untuk menerima apa sahaja kritikan.

“Saya bakal menjadi ‘murid’ yang baik kali ini dan tidak akan masuk ke dalam aura yang orang sedia maklum kerap protes dan asyik nak ‘complaint’. Ikut je lah, saya akan cuba,” katanya.

Konsert mingguan GV8 akan mula bersiaran secara langsung pada setiap Ahad, pukul 9 malam bermula 21 November 2021 dan disiarkan secara eksklusif menerusi Astro Ria.


Zara Zya Dah Sedia Jadi Isteri, Bakal Umum Jika Sudah Pasti

Pelakon Zara Zya kini lebih selesa untuk tidak terlalu terbuka berkongsi soal peribadi kepada umum selepas beberapa kali hubungan cinta terputus di tengah jalan.

Menurut Zaya, dia kini sudah bersedia untuk menjadi isteri namun akan berkongsikan berita gembira itu apabila tiba waktunya nanti.

BACA: Zara Zya Mahu Lelaki Berkerjaya, Boleh Tampung Dirinya Sampai Tua

“Apa yang saya boleh kata, selagi saya belum berkahwin, orang akan tertanya siapa kekasish saya, apatah lagi apabila saya terlalu berahsia sekarang ini.

“Saya sudah bersedia untuk berkahwin tapi hanya akan berkongsi jika sudah pasti. Sebab sebelum ini orang pun tahu apa yang saya lalui, jadi saya tak mahu perkara yang sama berlaku,” katanya.

Dalam pada itu, Zara turut meminta orang ramai mendoakan yang baik-baik untuknya. Ujarnya, dia tidak akan sorok hal kahwin daripada peminat.

Terdahulu, Zara pernah mengikat tali pertunangan dengan Hafreez Adam pada Oktober 2019 namun hubungan mereka hanya bertahan sebulan sahaja.


Tips & Petua HUAWEI MateBook 14s Untuk Bantu Anda Lebih Produktif!

Kalau sebut jer HUAWEI, memang dah ramai dah tahu. Jenama yang tak perlu diperkenalkan lagi ini sarat dengan teknologi canggih dan mengagumkan!

Peneraju teknologi global yang sentiasa komited dalam membantu kita sebagai penggunanya membina kehidupan yang sentiasa terhubung dan pintar ini selalu mengukuhkan strategi Seamless AI Life dan “HUAWEI’s Super Device” untuk penggunanya.

Macam yang anda tahu, selain daripada komputer riba HUAWEI yang telah dilancarkan sepanjang tahun ini, kini HUAWEI membawa satu lagi varian ke pasaran! Mesti anda tak sabar kan?

Bagi mengukuhkan lagi rangkaian komputer riba jenama ini, HUAWEI MateBook 14s diperkenalkan sebagai komputer riba dipacu prestasi yang lebih padu yang memenuhi keperluan anda yang terlibat dalam perniagaan terutamanya. Fuh! Pasti memberikan pengalaman yang lebih baik kepada anda nanti.

Jom kita lihat sikit apa istimewa sangat HUAWEI MateBook 14s ni.

Paparan penuh yang mempunyai bezel sempit di bahagian tepi ini dapat memberikan pengalaman tontonan yang mengasyikkan. Pasti membuatkan anda tidak lagi terganggu dengan bezel yang berada di sekeliling bahagian skrin.

Ditambah pula dengan resolusi 2.5K (2520×1680) dan ketumpatan piksel yang luar biasa pada 213 ppi ini pasti buat anda puas menonton rancangan kegemaran anda tu. Kalau anda nak tahu, setiap perincian paling kecil pun anda boleh nampak sebabnya ia menyokong imej dan video beresolusi tinggi.

Menyampaikan imej yang lebih lancar, gerakan yang lebih semula jadi, serta kandungan yang lebih jelas. Ia juga padat dengan ciri Penukaran Kadar Segar Semula Paparan Intel untuk beralih secara bijak kepada kadar penyegaran yang lebih rendah (60Hz) untuk prestasi penjimatan kuasa oleh Fn+R.

Nisbah skrin-ke-badan yang tinggi sebanyak 90% dan pelarasan kecerahan pintar dengan Dual Eye Comfort TUV Rheinland Low Blue Light (Hardware Solution) dan model ini turut dilengkapkan dengan TUV Rheinland Flicker.

Apa yang paling best, komputer riba ini dapat mengurangkan cahaya biru yang berbahaya kepada mata. Dual Eye Comfort juga akan membantu anda mengurangkan keletihan mata dan dengan itu melindungi mata anda tu, terutamanya dalam sesi merenung skrin yang lama. Faham-faham jelah, kalau guna komputer riba lama-lama ni boleh menyebabkan mata kering dan letih.

Kalau dah beli komputer riba tu sah-sah lah kita nak model yang mampu digunakan untuk tempoh yang panjang kan? Spesifikasi yang tinggi dan serba lengkap barulah puas hati sikit nak guna dalam masa yang lama.

Anda jangan risau, spesifikasi HUAWEI MateBook 14s ini dilengkapi dengan processor Intel® Core™ i5 dan i7 generasi ke-11. Bukan itu jer ia turut dikuasakan bersama adalah 16GB beserta ruang storan SSD 1TB.

Jadi pada anda yang kerap sangat dok guna komputer riba untuk siapkan kerja tu, hah! Inilah ‘jodoh’ anda. Tanpa masalah pun kerja siap tau. Nak edit video ke, gambar ke, dah tak ada masalah lagi dah.

Kemampuan untuk mengecas dengan pantas sekarang ini sudah menjadi keperluan. Barulah dapat menjimatkan masa.
Menariknya, HUAWEI MateBook 14s turut dilengkapi dengan teknologi pengecasan pantas membolehkan anda mengecas pada kadar 90W. Anda hanya perlu mengecas selama 15 minit untuk 3 jam penggunaan sahaja! Nak travel pun syok jer. Tak payah risau bateri cepat habis.

Bukan itu sahaja, model ini turut dilengkapi dengan bateri berkapasiti besar di mana anda berpeluang menonton sesebuah video selama 13 jam untuk satu pengecasan penuh. Amboi menarik betul.

Dan sekiranya anda menggunakan telefon pintar terkini, komputer riba ini juga turut boleh dicas bersama menerusi perkongsian kabel USB-C. Dalam erti kata lain, anda tidak lagi perlu membawa pelbagai kabel bersama untuk mengecas peranti-peranti anda.

Sambil-sambil anda buat kerja semestinya anda mahu dengar muzik juga kan? Apa orang cakap tu, lebih fun dan layan jer buat kerja tu. Betul tak?

Kalau anda nak buat meeting dengan staff secara online pun bagus juga sebabnya untuk komputer riba HUAWEI MateBook 14S ini, ia mempunyai empat mikrofon dan empat mikrofon ini diletakkan di sepanjang tepi komputer riba, yang menyokong bunyi sehingga jarak lima meter dari peranti. Ini membolehkan anda mendengar dengan jelas apabila membuat panggilan persidangan.

Selain itu, HUAWEI juga memperkenalkan teknologi HUAWEI’s Personal Voice Enhancement yang membolehkan komputer riba mengasingkan dan meningkatkan vokal anda secara jelas apabila bercakap ke dalam mikrofon. Ini memastikan suara anda didengari dengan kuat dan jelas dalam mesyuarat, walaupun berada di tempat yang sesak seperti di pejabat, kafe atau dalam perjalanan.

HUAWEI MateBook 14s ini turut menampilkan sokongan skrin sentuh untuk menawarkan kemudahan kepada anda seperti telefon pintar terutamanya apabila mengendalikan tugas pada aplikasi atau dalam Multi-screen Collaboration. Memang betul memudahkan kerja kan?

HUAWEI MateBook 14s ialah komputer riba pertama yang menggunakan Mobile Apps Engine yang membolehkan anda menjalankan aplikasi mudah alih pada komputer riba.

Jadi anda boleh mempunyai paparan yang lebih besar dan lebih luas pada monitor MateBook seperti video TikTok, tempahan Grab, atau membaca berita daripada aplikasi The Star. Atau anda boleh mempunyai dua akaun WeChat, satu akaun peribadi pada telefon pintar dan satu lagi akaun untuk tujuan kerja atau perniagaan.

Ia seperti mempunyai skrin yang diperbesarkan telefon pintar anda jer tau, membolehkan anda menyemak imbas dengan selesa dalam skrin HUAWEI FullView, terutamanya bagi anda yang suka bermain game!

Anda dah boleh membuat pendaftaran Versi Beta pada PC Manager bermula dari 19 November dalam HUAWEI MateBook 14s.

Kolaborasi kongsi skrin sekarang ini menjadi mudah antara telefon dan tablet HUAWEI. Anda dah tak perlu nak bertukar antara dua peranti ini berulang kali, tetapi hanya fokus pada satu skrin untuk menggunakan pelbagai peranti secara fleksibel.

Macam di tempat kerja, anda boleh melakukan pelbagai tugas bersama rakan sepejabat dengan peranti yang berbeza. Contohnya menghadiri tempat kerja dan bertemu pada bila-bila masa, di mana-mana sahaja.

Apa yang paling menarik, komputer riba ini juga boleh memindahkan data antara peranti dan mengendalikan tugas kolaboratif dengan cekap. Fail boleh dikongsi antara peranti dengan hanya seret dan lepas dengan mudah atau ketik sahaja. Kandungan boleh terus disalin dan ditampal antara dua peranti.

Anda bukan sahaja mengawal telefon pintar (atau tablet) pada bahagian komputer riba, tetapi juga mempunyai akses kepada aplikasi telefon (atau tablet melalui komputer riba!

Kejap, ada lagi gais. Komputer riba ini juga membenarkan anda mengendalikan pelbagai tugas pada satu paparan, sekali gus meningkatkan kecekapan dan produktiviti serta mencapai keseimbangan kehidupan kerja.

Anda juga boleh menggunakan komputer riba untuk menjawab panggilan audio dan video yang diterima pada telefon pintar, membolehkan pengguna mengangkat panggilan dan menghadiri mesyuarat secara handsfree. Ini yang menjadikan anda lebih cekap apabila melakukan pelbagai tugas.

Selain itu, ikon pemacu telefon pintar akan muncul dalam antara muka Windows di mana anda boleh menyemak imbas dan mengawal dokumen seolah-olah anda menggunakan pemacu D pada komputer riba.

Semasa kolaborasi dengan tablet, akan dapat menikmati 3 mod; mod cermin (mirror mode) untuk memaparkan kandungan yang sama pada kedua-dua peranti; lanjutkan mod (extend mode) untuk berfungsi sebagai monitor mudah alih yang terbaik untuk perbandingan kerja; dan mod kolaborasi (collaboration mode) untuk berkongsi fail antara peranti dengan lancarnya.

Menarik bukan? Sememangnya HUAWEI MateBook 14s ini adalah sebuah komputer riba serba lengkap khususnya buat anda mahu menggunakannya untuk menyiapkan tugasan dengan penuh produktif. Selain itu, model ini turut sesuai buat anda yang mahukan penawaran skrin, prestasi dan audio yang terbaik pada sesebuah komputer riba.

Apa tunggu lagi. Klik link yang kami listkan ini di bawah untuk membuat pembelian!


DSV Terjah Restoran ‘Siakap Seribu’ Di Langkawi

Sejak minggu lalu tular mengenai kontroversi siakap harga kayangan di media sosial. Isu tersebut turut mendapat perhatian jutawan kosmetik Datuk Seri Vida yang menerjah restoran berkenaan di Pulau Langkawi.

Kebetulan berada di Langkawi, Vida mengatakan dia mahu sendiri ke restoran berkenaan untuk merasai hidangan ‘siakap seribu’ itu serta melihat sendiri harga yang dikenakan oleh kedai berkenaan.

BACA: Isu Harga Ikan Siakap Tak Masuk Akal, DSV Tawar Nak Bayar Bil Mangsa

Turut berkongsiakn video di Instagram, kedatangan Vida disambut mesra oleh pemilik restoran yang menjelaskan isu sebenar yang berlaku.

Vida juga turut dibawa sekitar kedai dan kolam ikan sebelum memilih ikan siakap yang inginkan. Melihatkan video berkenaan, memang banyak hidangan dipesan oleh Vida sehingga penuh satu meja.

Apa yang pasti ramai tertanya-tanya berapa harga dikenakan semua hidangan tersebut. Vida berkata harga yang dikenakan berbaloi iaitu RM918 apatah lagi dapat menikmati pemandangan indah di restoran berkenaan.

“Saya harap tidak berlaku lagi kata mengata, tohmahan, andaian atau tuduhan mengatakan tuan kedai cekik darah.

“Saya makan habis beratus-ratus memang berbaloi, dengan rasa sedap dan keadaan persekitaran yang cantik. Nak berniaga dalam hutan ni, ingat pelanggan ramai datang?,” katanya.

Perkongsian Vida itu mendapat pelbagai reaksi daripada netizen netizen yang memuji tindakan usahawan itu yang datang ke restoran tersebut serta memberi peluang kepada pemilik kedai untuk menjelaskan perkara sebenar.

Sebelum ini, Vida pernah menyatakan hasrat mahu membayarkan semula bil hidangan ‘mangsa’. Bagaimanapun difahamkan mangsa menolak secara baik hasrat Vida itu.


“Saya Tengah Bawa Kereta Pun Mengaji”

Melihatkan perubahan positif suaminya, penyanyi Aliff Aziz, pelakon Bella Astillah berkata dia juga kini turut berusaha untuk mendalami agama.

Menurut Bella, hampir setiap hari dia mengikuti kelas agama bersama rakan-rakan artis yang lain termasuk Amyra Rosli, Lisa Surihani dan Liyana Jasmay.

BACA: Bella Astillah Syukur Suami Penyayang, Aliff Aziz Bangga Isteri Cantik

“Saya mendapat tunjuk ajar kelas agama daripada Salima Habibi bersama rakan-rakan artis wanita lain. Kami ada grup dan akan sentiasa cari masa untuk belajar ilmu agama. Macam saya tengah bawa kereta pun, tetap akan mengaji. Walaupun Amyra Rosli tengah shooting, tengah berhenti ‘make up’, dia sama (mengaji).

“Jadi, kita nampak usaha semua orang. Sebenarnya, semua bermula daripada ‘zero’ di mana kita mula (belajar) daripada ‘alif ba ta’ sebab nak perbaiki sebutan dan perkara itu bagus. Orang cakap, semua sama level (peringkat),” katanya.

Mengulas mengenai keputusan Aliff untuk kembali aktif dalam dunia seni dengan menyertai Gegar Vaganza, Bella berkata ia tidak mengganggu Aliff yang kini berada di fasa mendekatkan diri dengan agama.

“Sepanjang kenal Aliff dari usia 18 tahun, saya tak pernah tengok perubahan dirinya sampai tahap sekarang. Saya tak tahu nak gambarkan bagaimana tapi saya sangat gembira dengan dirinya.

“Aliff masuk GV8 dengan niat untuk buat kemunculan semula sebagai seorang penyanyi. Benda ini tak ganggu pun apa yang dia buat sekarang (belajar agama). Insya-Allah, saya bagi sokongan dan semangat.

“Saya tahu orang akan cakap itu ini tapi kita tak boleh puaskan hati semua orang. Sebagai isteri, saya tahu dia sedang buat yang terbaik bukan orang orang lain tetapi dirinya sendiri,” katanya.


Ismail Izzani ‘Kantoi’ Curang Enam Kali?

Hubungan cinta yang dibina bersama kekasih sejak dua tahun lalu putus di tengah jalan apabila penyanyi Ismail Izzani memaklumkan sudah pun berpisah dengan Shalma Eliana.

Mengakui pernah melakukan kesilapan, Ismail berkata dia dan bekas kekasih memilih untuk membawa haluan masing-masing serta fokus pada kerjaya.

BACA: Putus Dengan Kekasih, Ismail Izzani Buang Cincin Berlian Dalam Sungai

“Saya mempunyai banyak perkara yang ingin diterokai. Lagipun, banyak benda berlaku, jadi saya memerlukan ruang untuk mencari diri sendiri.

“Saya mengakui pernah melakukan kesilapan. Saya memburukkan keadaan, namun, saya tidak mahu cakap saya kini belajar dari kesilapan. Ketika ini, saya mahu fokus kepada diri sendiri, keluarga dan orang sekeliling yang banyak memberikan semangat,” katanya.

Diasak pertanyaan adakah curang menyebabkan perpisahan tersebut, Ismail berkata soal curang letak ke tepi, punca utama mereka masih terlalu muda.

“Saya gembira melihat Shalma kini menjadi lebih positif dan banyak meluangkan masa bersama keluarga serta melakukan aktiviti bersama rakan-rakannya. Setakat ini, saya tidak nampak jalan untuk kembali ke pangkuan Shalma.

“Selagi belum bersedia, saya tidak akan kembali pada Shalma. Lagipun, saya penat membuktikan saya tidak mahu mengulangi kesilapan lagi,” katanya.


Aliff Aziz, Adibah Noor, Fazley Yaakob Antara 13 Bintang Gegar Vaganza 8

Kembali lagi untuk musim kelapan, program realiti Gegar Vaganza kali ini menampilkan 13 peserta dari tiga negara iaitu Malaysia, Singapura dan Indonesia.

Enam bintang solo lelaki yang bakal bertanding bersama kali ini adalah Aweera, Azan Scan, Datuk Fazley, Shidee, Bandi Amuk dan Aliff Aziz (Singapura).

Dalam pada itu, penyanyi solo wanita yang turut bertanding musim ini ialah Adibah Noor, Ani Mayuni, Suki, Nikki dan Upiak Isil (Indonesia).

Tampil kelainan, musim ini turut dimeriahkan dengan penampilan Saiful Apek & Yassin dan Nico sebagai peserta berkumpulan.

Konsert mingguan GV8 akan mula bersiaran secara langsung pada setiap Ahad, pukul 9 malam bermula 21 November 2021 dan disiarkan secara eksklusif menerusi Astro Ria.


Iwan Selalu Tarbiah Aprena & Oktovia, Syukur Sekarang Dah Berhijab

Bapa kepada pelakon Aprena dan Oktovia Manrose iaitu penyanyi dangdut Iwan Syahman meluahkan rasa syukur dua anak perempuannya itu kini sudah berhijab.

Tidak pernah memaksa dua anaknya itu untuk berhijab, Iwan berkata dia hanya terus menasihati mereka agar berubah ke arah lebih baik.

“Saya selalu jumpa anak-anak saya tarbiah. Saya kata ini rezeki kamu, kamu kena fikir bahawa rezeki ini jangan berterusan kamu kena berubah.

“Bila dua orang anak saya Aprena dan Oktovia bagitahu, papa saya dah tutup aurat. Alhamdulillah bagus. Tapi untuk mengubah mereka bukan saya tapi Allah. Saya sebagai bapa hanya nasihatkan mereka untuk berubah,” katanya.

Meskipun sudah berkahwin dan mempunyai keluarga lain, Iwan berkata dia tidak pernah memutuskan hubungan dengan anak-anaknya.

“Saya tidak akan pituskan hubungan dengan mereka. Saya hanya berdoa kepada Allah. Macam Oktovia ada minta doakan dia istiqamah untuk terus berhijab,” katanya.


Mawar Rashid Terharu Suami Hadiahkan Banglo RM2 Juta

Sempena ulang tahun perkahwinan keempat, pelakon Mawar Rashid menerima kejutan istimewa apabila suaminya menghadiahkan rumah banglo berharga hampir RM2 juta.

Menurut Mawar, dia meluahkan rasa syukur akhirnya dapat memiliki sebuah rumah idaman selepas bekerja keras untuk mengumpul wang selama ini.

BACA: Mawar Rashid Sebak, Rindu Suami Keluar Tiga Hari Belajar Agama

“Sumpah saya memang tak sangka akhirnya dapat beli rumah idaman ini. Lama dah saya impikan. Saya selalu beritahu suami (Raf) untuk ada rumah tersebut satu hari nanti.

“Kalau ikutkan, saya tahu pasal rumah itu. Cuma saya tak sangka yang Raf akan buat surprise (kejutan) sempena ulang tahun keempat kami di rumah tersebut.

“Bukan setahun dua kami kumpul wang dan bekerja keras untuk itu. Empat tahun juga selepas bernikah kami mula menabung perlahan-lahan,” katanya.

Mengakui bukan mudah untuk memiliki aset di usia muda, Mawar berkata tidak dapat digambarkan perasannya apabila impiannya itu dikabulkan Tuhan.

“Bukan senang nak ada aset pada usia muda. Kerja keras siang malam, bila dapat sesuatu yang kita idam dengan hasil usaha sendiri, lain betul rasanya,” katanya.

Kata Mawar lagi, dia dan suami merancang untuk berpindah ke rumah baharu mereka yang terletak di ibu kota itu selewat-lewatnya Ramadan tahun depan.


Viral Sekampung Dah Pun Weh! Ramai ‘Kejar’ Abang Kurier Lazada Sebab Kod QR?

Panas weh panas! Anda perasan tak sekarang ni dah viral pasal isu ni. Benda free pula, memang yakyak yeay lah rakyat marhaen sekalian alam ni. Sepantas kilat! Ye dak? Tak tahu lah kot anda terlepas. Haha!

Ni ha, baru-baru ni, kecoh di media sosial pasal kurier Lazada dengan kod QR. Mula tu tak faham juga, apa benda yang kecoh sangat kan.

Lepastu ada juga kami terbaca perkongsian ciapan tweet dari Bella Khan, influencer atau Twitfemes yang dikenali ramai tu. Haaa…bila dah baca ciapan tu aha! Dah boleh faham dah uols.

Dalam ciapan yang dikongsi Bella Khan, dia ada terjumpa kurier Lazada yang memaparkan poster LAZZIE HUNT bersama kod QR. Apabila scan kod QR tersebut, Bella terima sticker untuk dikumpul dan juga baucar untuk jualan 11.11 Lazada. Fuh, takkan semudah itu gais? Geram nih.

Tambah Bella, kalau dia berjaya kumpul 5 sticker yang berlainan, dia akan berpeluang memenangi sebuah kereta Nissan Almera Turbo. Ada orang juga dapat baucar RM50 takde minimum spend weh! Mak ai, siapa jer tak nak weh!

Bella pun siap ajak lagi netizen-netizen tu untuk sama-sama kongsikan sticker masing-masing. Lagi mudah lah anda nak buat koleksi untuk semua orang.

Aku dah hook la pulak dengan Lazada Lazzie hunt ni. Dah dapat "Mask" Lazzie sticker tiber nak collect 4 sticker lagi. Sape yang jumpa QR Code ni share la link, mana tau boleh menang kereta Nissan Almera ke? Jom la #TrollLazada sama2, try link ni https://t.co/3kOS9AvMkv pic.twitter.com/mD2NSnCkmQ

Ini bukan scam tau korang. Tengok sendiri lah, beberapa orang yang berjaya scan kod QR ni dah pun dapatkan baucar RM50 no minimum spend tu. Sampai kejar abang kurier Lazada tu weh. Kelakar lah korang!

Oki omg i baru nak try the link and then look what i found!! It’s Lazada bike with the QR code andddd it works!!!! Tengok apa i dapat, it’s the Lazzie Mask, Parcel and Mobile go try this https://t.co/LnsfdSDFan

I need 2 moreee, anyone else tried? Share me the link too pleaseeee pic.twitter.com/golIqkn58Z

Ha ni ada juga beberapa individu yang balas ciapan Bella Khan tu. Anda tengoklah sendiri.

Hangpa dok tunggu apa lagi, ramai dah tu dok dapat scan kod QR tu. kena cari sampai jumpa weh! Oh ya, kesemua sticker tu ada 5 tau. Nak mudahkan kerja anda meh sini kami kongsikan link sticker tu. hehe.

1. LOVING: https://s.lazada.com.my/s.WCYaj
2. MASK: https://s.lazada.com.my/s.WC31K
3. VOUCHER: https://s.lazada.com.my/s.WCchH
4. PARCEL: https://s.lazada.com.my/s.WCchw
5. MOBILE: https://s.lazada.com.my/s.WCcSc


Kenapa Air Kumbahan Penting & Perlu Dirawat? Ini Sebabnya

Pernah tak anda terfikir kenapa ye air kumbahan penting dan perlu dirawat?

Hmm, mungkin ada dari anda yang malas nak ambil tahu, tapi sebenarnya ilmu macam ini lah yang anda perlu highlightkan.

Air kumbahan atau air sisa ialah air yang telah digunakan oleh penggunaan manusia termasuk selepas penggunaan tandas, air mandi atau juga air yang kita guna bila kita basuh pinggan dan baju.

Maknanya kalau kita di rumah, air sisa kumbahan itu datang dari tandas, sinki, mesin pencuci pinggan, mesin basuh, tab mandi, dan juga pancutan mandian.

Air kumbahan ini akan melalui sistem pembetungan dan akan mengalir ke loji rawatan air kumbahan untuk dirawat melalui proses tertentu.

Proses rawatan kumbahan yang cekap adalah sangat penting bagi memastikan air kumbahan ini dirawat dengan baik dan selamat untuk disalirkan ke dalam sistem pengairan (sungai, parit dan laut).

Sebelum tu, anda tahu tak siapa yang bertanggungjawab dalam memastikan air kumbahan dirawat sebelum disalurkan ke dalam sistem pengairan seperti sungai, parit dan laut?

Haa, jangan kerut sangat dahi tu. Pada anda yang tak tahu, Indah Water Konsortium (IWK) Sdn Bhd adalah syarikat pembetungan nasional yang bertanggungjawab dalam menyediakan perkhidmatan pembentungan kepada rakyat Malaysia.

Lebih 27 tahun mereka berkhidmat demi memastikan air sisa yang disalurkan ke loji rawatan kumbahan IWK dirawat dengan baik sehingga dapat dilepaskan dengan selamat ke persekitaran.

Ini bagi membantu negara untuk memelihara sumber air, melindungi kesihatan awam dan juga mewujudkan persekitaran yang bersih dan selamat.

Sebab itulah amat penting untuk anda ambil tahu kenapa air kumbahan perlu dirawat oleh pihak IWK.

Bukan itu sahaja, anda juga perlu tahu apa kesan yang terjadi sekiranya air tidak dirawat.

Antaranya boleh berlaku pencemaran air minuman yang boleh menyebabkan penyakit bawaan air, penyakit berjangkit, jangkitan kulit, cirit-birit dan banyak lagi penyakit yang boleh memudaratkan kesihatan anda.

Selain itu, IWK juga terpaksa berhadapan pencemaran yang diakibatkan oleh pihak yang tidak bertanggungjawab membuang sisa secara haram ke dalam sistem pembetungan. Ini juga menyebabkan pencemaran sungai dan menyebabkan banyak masalah lain timbul seperti ikan mati, ekosistem sungai rosak, air sungai menjadi busuk dan juga berwarna hitam.

Eee, baca yang ini pun dah dapat bayangkan macam mana lah kalau perkara ini terjadi kepada kita. Hidup tidak tenang jadinya! Seram bhai.

Dan cuba pula anda bayangkan sekiranya pihak IWK tidak ada, siapa yang akan menguruskan kerja yang ramai menganggap ianya kotor dan menggelikan ini? Anda sanggup?

Anda perlu sedar, sekiranya rawatan air sisa kumbahan gagal, ianya boleh menyebabkan air yang tidak terawat menyerap masuk ke persekitaran kita, terutamanya ke sumber air seperti sungai.

Jadi, kita perlukan orang yang cekap untuk menguruskan kerja pengurusan kumbahan bagi memastikan keselesaan hidup seharian kita.

Ramai yang mungkin tidak sedar atau tidak mempedulikan perkhidmatan diberikan IWK dalam menyelenggara sistem kumbahan negara.

Tapi pernahkah anda terfikir apakah akibat dan kesannya kepada kebersihan alam sekitar, terutamanya sumber air negara seperti sungai dan laut di negara kita?

Sebab itulah wira yang tidak didendang seperti IWK sentiasa ada di barisan hadapan untuk membantu kita semua.

Oh ya, nak menguruskan sistem kumbahan ini bukan main buat jer. Ia memerlukan kos yang tinggi dan teknologi yang canggih. Barulah kerja pembentungan ini diselenggara dengan efisyen.

Sepanjang 27 tahun berkhidmat, caj yang diberikan IWK tidak berganjak. IWK tidak pernah menaikkan caj perkhidmatan mereka. Malah, kos operasi IWK kian meningkat saban tahun. Bila baca laporan media, baru tahu yang kos elektrik sahaja pada tahun 2000 ialah RM22.52 juta tetapi naik mencanak sehingga RM256.3 juta pada tahun lepas, sepuluh kali ganda naik dalam tempoh 20 tahun. Banyak tu!

Nak tahu lagi? IWK dah ambil alih banyak aset pembetungan lama dan yang semakin menua. Tentu lah, semua ini perlukan kos operasi tinggi untuk diselenggara dan ditambahbaik.

Untuk info anda, sehingga hari ini, IWK menyelenggara lebih 7,000 loji rawatan kumbahan dan hampir 1,300,000 tangki septik individu. Bayangkan dengan kenaikan kos untuk menyelenggara dan menguruskan sistem pembetungan negara, , sudah tentu IWK kini berdepan dengan cabaran yang sangat getir.

Jadi, apa tanggungjawab yang perlu kita sedar dan tahu dalam menjaga alam sekitar? Jangan lah harap IWK saja yang nak jaga alam sekitar, kita semua boleh main peranan penting.

Mudah saja untuk bantu agensi seperti IWK menjalankan tugas mereka dengan cekap. Sebagai pengguna, kita jangan lupa untuk bayar bil pembetungan kita dan bagi yang menggunakan sistem tangki septik, jangan lupa untuk mengosongkan tangki septik anda sekurang-kurangnya sekali dalam dua tahun.

Mulai 9 hingga 23 November 2021, Suruhanjaya Perkhidmatan Air Negara (SPAN) akan membuka tinjauan dalam talian kepada orang ramai untuk menghantar maklum balas mengenai cadangan pelarasan tarif IWK.

Orang ramai digalakkan untuk mengambil bahagian dalam tinjuan ini tetapi berilah maklumbalas yang positif dan bernas, terutamanya dalam mengambil kira kelestarian alam sekitar supaya generasi masa depan kita juga boleh menikmati sumber air yang bersih.


Belum Cukup Kaya, Iqbal Mengaku Kalah Dengan Siti Nurhaliza

Dek kerana sikapnya yang dikatakan menunjuk-nunjuk kekayaan, ada yang membandingkan usahawan sensasi Ahmad Iqbal jauh beza dengan sikap penyanyi nombor satu negara, Datuk Seri Siti Nurhaliza yang tetap rendah diri.

Menyedari perbandigan yang dilakukan oleh netizen, Iqbal berkata dia mengakui penyanyi itu jauh lebih berjaya daripada dirinya seperti langit dan bumi.

“Yang pijak duit tu bukan setengah orang tetapi saya seorang sahaja, tak boleh bandingkan saya dengan Datuk Seri Siti, jaih langit dengan bumi, beliau sangat berjaya.

“Saya tak kaya pun belum mampu lagi beli jam yang harga berjuta, sikap (kami) pun jauh beza. Doakan saya lebih baik ya, kalau tiada netizen mengecam, mungkin saya tidak akan belajar sesuatu,” katanya.

Dalam pada itu, Iqbal sempat memohn maaf jika kelakuannya sebelum ini mengundang kemarahan netizen serta menerima segala kritikan dengan hati terbuka.

Terdahulu, penampilan Siti Nurhaliza di acara Minggu Fesyen Kuala Lumpur (KLFW) menjadi perhatian apabila menggayakan jam angan mewah jenama Richard Mille dianggarkan bernilai RM1.1 juta.


Zulin Aziz Puji Kekasih Tak Pernah Berkira

Setiap wanita pasti impian lelaki yang bertangungjawab untuk dijadikan suami dan paling penting lelaki itu tidak berkira serta tidak kedekut dengan isteri.

Baru-baru ini, pelakon Zulin Aziz ada memuat naik satu entri berkongsikan kegembiraan menyambut ulang tahun kelahiran kekasih hatinya, Farhan Norzaini yang ke-34.

BACA: Dituduh Persoal Saman Nana, Zulin Aziz Pula Nak Saman Netizen

Menerusi entri itu, Zulin turut memuji sikap kekasihnya yang bertangungjawab serta tidak berkira dari segi kudrat dan juga duit.

Dalam pada itu, Zulin turut mengatakan ada kebaikannya dikurniakan kekasih yang tegas kerana dia seorang yang keras kepala.

“Dia sangat bertanggungjawab dengan family.Sentiasa kerja keras demi bahagiakan kami. Dia tegas! bagus juga. Zulin kan kepala batu. Tapi dia sangat penyayang.. Dia jaga kita sedaya dia. Tak pernah berkira kudrat,duit. Ya Allah limpahkan rezeki buatnya ya Allah,” tulisnya.

Di akhir perkongsian itu, Zulin turut mendoakan agar kekasihnya itu sentiasa dilindungi Allah serta diberi kejayaan dunia akhirat dan permudahkan urusan mereka.

Selepas melalui episod cinta dua sebelum, kami mendoakan semoga hubungan Zulin dan kekasih sampai ke jinjang pelamin.


“Kalau Ada Jodoh, Esok Juga Saya Kahwin”

Sudah hampir lima tahun bergelar dua, penyanyi Adam AF berkata dia tidak serik untuk berkahwin lagi sebaliknya dia kini masih mencari.

Adam yang kini dikenali sebagai Pengiran Adam berkata dia menyerahkan soal jodoh kepada ketentuan Allah. Ujarnya, dia ada suka pada seseorang namun wanita berkenaan tidak minat padanya.

“Tiada istilah serik, kalau ada jodoh untuk berkahwin esok, maka esok jugalah saya kahwin. Jadi tidak wujud perkataan trauma atau apa, sebaliknya saya masih mencari.

“Ajal, maut dan jodoh semuanya terletak di tangan Allah SWT. Jadi saya sendiri tidak mempunyai jawapan untuk persoalan itu. Ada yang saya berkenan namun dia tidak minat saya pula,” katanya.

Ditanya mengenai hubungan dengan bekas isterinya, Fiza Halim, Adam berkata dia masih mengekalkan hubungan baik namun tidak lagi berhubung selepas Fiza bergelar isteri orang.

“Saya masih berhubung dengan bekas isteri yang mana kami saling bertanya khabar. Cuma ketika dia berkahwin itu, kami berhenti berkomunikasi kerana tidak manis memandangkan dia sudah menjadi isteri orang.

“Ada sesekali komunikasi, kami akan berkongsi rasa dan bertanya khabar. Malah, anak dia pun pernah menjadi anak saya juga suatu ketika dahulu,” katanya.

Terdahulu, Adam berkahwin dengan Fiza pada September 2013 dan bercerai pada April 2014. Namun rujuk pada tahun yang sama. Kemudian bercerai kali kedua pada Disember 2015.


Rita Rudaini Bidas Kredibiliti Doktor Pula

Nampaknya ada sahaja kontroversi melibatkan Rita Rudaini, terbaru pelakon itu memuat naik status mempersoalkan kredibiliti seorang doktor pula.

Difahamkan sebelum ini, doktor tersebut ada memuat naik status berbaur sinis terhadap golongan yang enggan mengikuti undang-undang di negara ini.

BACA: “Dah Tak Minat? Ada Aku Kisah Orang Minat Aku Ke Tak…”

Menurut doktor tersebut, sesiapa yang tidak patuh seharusnya keluar sahaja dari negara ini. Sindir doktor itu lagi golongan anti vaksin boleh terus tinggal di Malaysia tetapi hanya di gua.

Tampil membidas kenyataan doktor itu, Rita tidak menyangka seseorang yang berpendidikan tinggi menulis kenyataan tidak logik seperti itu.

“Siapakah dia? Pangkat doktor itu untuk apa ya? Jika bermaksud doktor, saya amat terkejut juga dengan pemikiran daripada otak yang dianugerahkan oleh Allah SWT kepadanya.

“Baru saya tahu, tidak semestinya orang yang belajar tinggi semuanya bijak. Hanya pandai atas kertas peperiksaan bidang mereka sahaja,” tulis.

Sebelum ini nama pelakon itu menjadi bualan ramai apabila menolak vaksin Covid-19. Rita berkata dia bukan seorang anti vaskin namun lebih selesa digelar prosafe.


74% Rakyat Malaysia Mahu Perikatan Nasional Terajui Melaka

Pilihan Raya Negeri (PRN) Melaka yang bermula semalam menyaksikan seramai 112 calon layak bertanding, dengan pertandingan enam penjuru di tiga kawasan Dewan Undangan Negeri (DUN) membabitkan kerusi DUN Asahan, Duyong dan Gadek.

Menerusi kaji selidik rambang yang dilakukan melalui Facebook Live hari ini, seramai hampir 74% rakyat Malaysia yang mengambil bahagian mahukan Perikatan Nasional (PN) yang diterajui oleh Tan Sri Muhyiddin Yassin untuk menang di PRN Melaka.

Rata-rata netizen meninggalkan komen positif berkaitan pejuangan Perikatan Nasional (PN) untuk membawa perubahan yang lebih baik kepada rakyat di Melaka sekaligus memberikan keyakinan kepada pimpinan Tan Sri Muhyiddin Yassin.

Perikatan Nasional (PN) mengesahkan akan bertanding di kesemua 28 kerusi Dewan Undangan Negeri (DUN) — Parti Pribumi Bersatu Malaysia (Bersatu) akan bertanding di 15 kerusi sementara Pas meletakkan calon di lapan kerusi dan Parti Gerakan Rakyat Malaysia (Gerakan) pula mempertaruhkan calon di lima kerusi.

Dari segi latar belakang calon, bekas Perdana Menteri itu berkata, sebanyak 43 peratus wajah yang ditampilkan berusia 40 tahun ke bawah dengan sebahagian besarnya terdiri daripada golongan profesional dan berpendidikan tinggi serta komited demi kepentingan dan kebajikan rakyat.


Tak Serik, Sharifah Sakinah Belanja Foto Berendam Dalam Bathtub

Sebut sahaja nama Sharifah Sakinah, pasti ramai tahu ada sahaja kontroversi melibatkan pelakon itu yang sering tampil seksi.

Senyap seketika sebelum ini apabila dia ke Sweden pada Mei lalu, bagaimanapun Sakinah sekali lagi menjadi perhatian ramai apabila memuat naik foto mengundang kecaman ramai.

Menerusi foto berkenaan, Sakinah dilihat berendam di dalam bathtub dengan gaya seksi serta menampak separuh bahagian badannya yang dipenuhi dengan sabun.

Dalam entri tersebut, Sakinah juga memaklumkan dia sudah kembali ke set penggambaran selepas berehat panjang.

Seperti sudah dijangka, foto Sakinah itu menimbulkan rasa kurang senang netizen yang turut terkejut serta meminta pelakon itu bertaubat.

Namun, ada juga segelintir netizen meninggalkan komen nakal daripada lelaki gatal pada gambar berkenaan yang mengatakan boleh cuci mata melihat gambar tersebut.


Shahir Tak Terkejut Gosip Erra Fazira Isteri Kedua Ahli Politik

Sebelum ini pernah menjadi pasangan kekasih, penyanyi Shahir Zawawi berkata dia sentiasa mendoakan kebahagiaan Erra Fazira jika benar aktres tersebut sudah berkahwin dengan Menteri Belia dan Sukan, Datuk Seri Ahmad Faizal Azumu.

Tumpang gembira dan sentiasa mendoakan kebahagiaan Erra, Shahir berkata tiada perasaan kecewa. Katanya lagi, jika ianya perkara baik, tidak perlu rasa terkejut.

BACA: “Tidak Betul”, Setiausaha Politik Menteri Belia & Sukan Nafi Erra Fazira Kahwin Ahmad Faizal

“Saya tak pasti dan tak tahu kesahihan gosip itu tapi memang ada dengar-dengar juga. Sebenarnya saya sibuk dengan urusan kerja saya.

“Saya pun tak pasti sebab kadang-kadang cerita yang keluar tu pun ada orang yang sampaikan kepada saya. Bagi saya kalau dia kahwin itu benda baik.

“Bukannya kena tangkap, kalau benda baik tak perlu terkejut. Yang penting doa yang baik-baik. Saya tak rasa kecewa malah doakan kebahagiaan dia,” katanya.

Dalam pada itu, Shahir berkata buat masa ini masih belum ada kekasih dandia tidak memikirkan soal cinta kerana hanya mahu fokus pada kerjaya sahaja.

“Sekarang saya masih belum ada kekasih, kalau boleh saya hanya nak fokus pada kerja sahaja. Janganlah kaitkan saya dengan sesiapa. Saya ini masalah susah nak fokus dua tiga benda. Bila ada gangguan, fokus saya jadi lari,” katanya.

Terdahulu, Erra mendedahkan hubungannya dengan Shahir sudah pun berakhir sejak Januari 2019 namun mereka masih berkawan baik.


Skandal Dedah Tidur Bersama Shuk Selama Sebulan?

Nampaknya isu rumah tangga pelawak Shuk Sahar seolah tiada kesudahan apabila isterinya Rossa Sera dan skandalnya berperang di media sosial pula.

Terbaru, Rossa dilihat ada memuat naik tangkap layar sejarah panggilan video serta perbualan mesej antara suaminya dengan skandal Shuk itu.

BACA: Isteri Terima Mesej Jiran Tak Tahan Dengar Skandal Shuk Terjerit-Jerit Di Rumah

Rossa berbuat demikian dipercayai selepas skandal suaminya itu memuat naik tangkap layar sejarah panggilan video duo.

Menerusi mesej dikongsikan, skandal Shuk dipercayai Fara Salleh itu turut mempersoalkan mengapa dirinya tidak dibela serta bertanyakan mengapa perkara ini tidak dihentikan.

Rossa turut menyindir Fara yang memadam sejarah panggilan dibuatnya kepada nombor dipaparkan, sebaliknya hanya menunjukkan jumlah panggilan diterimanya.

Dalam satu perkongsian lain, skandal Shuk itu turut meluahkan rasa berang apabila dikhianati apabila Rossa mengetahui kata laluan telefon Shuk dan mengamuk apabila panggilannya diabaikan.

Dalam mesej tersebut, skandal Shuk turut mendedahkan lebih sebulan pelawak itu tidur bersamanya namun tiada sekali pun panggilannya diabaikan.

Beberapa hari lalu, Rossa memuat naik mesej di Instagram diterima daripada netizen yang mendakwa terlihat Shuk bersama kekasih gelapnya.


Awie Diperintah Bayar RM80,000 Kepada Bekas Isteri

Penyanyi Datuk Awie diperintah membayar ganti rugi sebanyak RM80,000 kepada Rozana Misbun atas kecederaan yang dialami bekas isterinya itu tujuh tahun lalu.

Mahkamah Rayuan Putrajaya menolak rayuan Awie atau nama sebenarnaya Ahmad Azhar Othman dan mengekalkan perintah Mahkamah Sesyen serta Mahkamah Tinggi yang memihak kepada Rozana.

BACA: Awie Terima Mesej Terakhir ‘Love You Bro’ Daripada Mamat Khalid

Katanya, jumlah bagi ganti rugi kecederaan dan ganti rugi teruk adalah adil dan munasabah dengan mengambil kira kecederaan dialami serta lokasi kejadian berlaku.

Pada September 2018, Mahkamah Sesyen memerintahkan Awie membayar RM30,000 dan RM50,000 kepada Rozana bagi ganti rugi kecederaan dan ganti rugi teruk.

Terdahulu, Rozana telah memfailkan saman sivil pada 2017 terhadap Awie memohon ganti rugi bagi kecederaan yang dialaminya akibat dipukul pelakon itu yang didakwa berlaku di tiga lokasi termasuk Permodalan Nasional Berhad (PNB) di Jalan Tun Razak pada 2014.

Rozana selaku plaintif, memfailkan saman menuntut ganti rugi untuk kecederaan dialaminya termasuk keretakan dua tulang rusuk, lebam di muka dan beberapa bahagian lain.

Pada 4 Julai 2014, Awie mengaku tidak bersalah di Mahkamah Majistret Ampang atas tuduhan sengaja menyebabkan kecederaan parah terhadap Rozana di rumah mereka di Ukay Perdana, Hulu Klang.

Bagaimanapun, pada 7 Mac 2016, Awie dilepas dan dibebaskan daripada tuduhan itu selepas kedua-dua pihak bersetuju kes diselesaikan dengan cara Awie membayar kompaun RM10,000 dan memohon maaf di mahkamah terbuka.

Awie dan Rozana mendirikan rumah tangga pada 20 Jun 2005 kemudian bercerai pada 1 November 2014. Pasangan itu dikurniakan tiga cahaya mata, Putra Ahmad Merrah, Putra Ahmad Rezzki, dan Puteri Qasseh Antasha.


Diana Danielle Pernah Naik Hantu Kawan India Diejek Keling

Sejak kebelakangan ini hangat diperkatakan mengenai kes menimpa Allahyarham Zulfarhan apabila akhirnya tertuduh sudah pun dijatuhi hukuman oleh mahkamah selepas didapati bersalah.

Terkesan dengan kes tersebut, baru-baru ini pelakon Diana Danielle berkongsikan kisah peminatnya yang pernah dibuli di Insta Story. Apa yang menjadi perhatian, seorang peminat berkongsikan pengalaman dirinya pernah diejek ‘keling’ dan busuk ketika zaman sekolah.

BACA: Diana Danielle Bengang Wanita Twitter Tuduh Allahyarham Zulfarhan Punca Kejadian Buli

Terkejut dengan pendedahan berkenaan, Diana turut berkongsi pengalaman rakan Indianya juga turut berdepan perkara sama satu ketika dahulu. Katanya, dia tidak hanya berdiam diri dan naik hantu ketika itu kerana dia merasakan terhina bagi pihak rakannya itu.

“Astaga. Ini membuatkan saya sangat marah. Saya ada ahli keluarga sendiri yang memanggil kawan India saya dengan perkataan ini dan saya naik hantu kat situ juga sebab saya berasa terhina bagi pihak dia,” katanya.

Dalam perkongsian lain, Diana turut menitipkan pesanan jika dibuli sehingga melibatkan fizikal dan diugut, mangsa perlu segera membuat laporan polis.

“Kalau guru tak bertindak, cari ibu bapa. Kalau ia makin teruk dan dah jatuh jenayah (keganasan fizikal, diugut dan sebagainya) buat laporan polis. Jangan biarkan mereka teruskan, mereka tak ada hak ke atas kita,” katanya.


Dira Abu Zahar Bertanding PRN Melaka, Mohon Diberi Peluang Jadi Wakil Rakyat

Pelakon Datuk Dira Abu Zahar menyahut cabaran bertanding dalam Pilihan Raya Negeri (PRN) Melaka yang bakal berlangsung pada 20 November depan.

Mahu kembali berbakti kepada masyarakat, Dira berkata dia mahu mengikut jejak langkah bapanya yang merupakan bekas Ketua Menteri Melaka kelapan, Allahyarham Datuk Seri Abu Zahar Ithni.

BACA: Dira Abu Zahar Akui Takut Dikecam Selepas Dapat Gelaran Datuk

“Saya gagahkan diri mengambil tanggungjawab ini demi mengikut jejak langkah arwah ayahanda saya untuk menabur bakti dan menyumbang khidmat kepada rakyat.

“Banyak yang telah dilakukan oleh pemimpin BN terdahulu dan menjadikan Melaka sebuah negeri yang maju. Saya percaya kecemerlangan pentadbiran ini perlu diteruskan semula,” katanya.

Menerusi perkongsian di Instagram itu juga, Dira turut memohon kepada masyarakat agar memberinya peluang berbakti dan menjalankan tugas sebagai wakil rakyat.

“Sesungguhnya DUN Rim, Jasin ini begitu dekat di hati saya dan kampung saya membesar. Dengan lafaz Bismillah saya memohon agar pengundi memberikan kepercayaan dan mandat kepada saya untuk mewakili anda semua,” katanya.

Difahamkan, Dira akan bertanding di Dewan Undang Negeri (DUN) Rim yang terletak dalam Parlimen Jasin.


Umur Dah 35 Tahun, Heliza Helmi Tak Tertekan Belum Kahwin

Usianya kini sudah pun menjengah 35 tahun, bagaimanapun penyanyi Heliza Helmi tidak rasa tertekan apabila belum lagi mendirikan rumah tangga.

Menurut Heliza, keutamaannya kini adalah pada keluarga dan misi kemanusiannya dan tidak pernah terfikir mengenai soal untuk berumah tangga.

BACA: “Tak Kemaruk Soal Cinta Jodoh, Heliza Helmi Layak Dijadikan Ikon”

“Sejujurnya saya tidak pernah terfikir mengenai soal rumah tangga dan sebagainya, mungkin kerana jadual harian padat dengan pelbagai aktiviti kemanusiaan. Jadi, tidak terfikir langsung mengenainya.

“Tipulah jika tiada yang bertanya, cuma saya bersyukur kerana ibu bapa juga tidak memberikan tekanan mengenai soal kahwin. Apabila tiba masanya kelak, pasti akan berlaku jua,” katanya.

Kata Heliza lagi, dia berharap agar seseorang yang tepat itu akan memberikannya sokongan moral serta kata-kata semangat kepadanya untuk terus berbakti dalam melakukan misi kemanusiaan.

“Tidak timbul soal dikongkong atau minat untuk berbakti ini disekat, saya berharap orang yang tepat itu nanti pasti akan memberikan sokongan moral. Bukan dari aspek untuk turut serta, namun sokongan dan kata-kata semangat.

“Adakah individu itu nanti berkongsi minat yang sama atau jatuh cinta ketika sedang melakukan misi kemanusiaan itu nanti? Saya tidak ada jawapannya kerana ketika misi itu fokus hanyalah membantu mereka yang memerlukan,” katanya.


Menyampah Sangat Sampai Muka Iqbal Disunting Jadi Anjing, Babi

Baru sahaja melancarkan lagu single terbarunya berjudul Hujan, nampaknya lagu usahawan sensasi Ahmad Iqbal Zulkifli itu mendapat respon positif daripada netizen.

Mana tidaknya baru sahaja dua hari dilancarkan, muzik video lagu tersebut mendapat lebih 1 juta tontonan. Namun, seperti sudah dijangka ada yang kurang senang dengan penglibatan Iqbal dalam bidang nyanyian.

BACA: Iqbal Dedah Kos Poster Lagu Hujan Bersamaan Harga Sebuah Honda Civic

Malah, ada netizen yang menyampah sangat dengan bekas kekasih Datuk Seri Vida itu sehingga menyunting gambar Iqbal menjadi anjing dan babi.

Sedar mengenai perkara itu, menerusi satu perkongsian di Instagram, Iqbal tampil memojon maaf jika perbuatannya itu mengundang kemarahan banyak pihak.

“Saya memohon maaf atas segala perbuatan yang mengundang kemarahan semua di sini. Saya banyak khilaf, harus terima segala ini dengan hati yang terbuka,” katanya.

Kata Iqbal lagi, dia tidak menyimpan sebarang dendam terhap pihak yang menyunting gambarnya itu kerana tidak semua perkara dilakukannya betul serta meminta untuk mendoakan agar dia menjadi lebih baik.

“Sedikit pun saya tidak berdendam kerana saya tahu tidak kesemua perkara saya lakukan itu betul. Doakan saya dapat menjadi lebih baik,” tulisnya.


Yonnyboii Diserang Panik Selepas Catwalk, Nasib Baik Ada Tunang Tenangkan

Terlibat dalam pertunjukan fesyen di Minggu Fesyen Kuala Lumpur 2021 (KLFW2021) pada Ahad lalu, penyanyi rap Yonnyboii mengalami serangan panik gara-gara terlalu gementrar.

Yonny berkata dia tiba-tiba diserang sesak nafas sehingga terpaksa dibawa ke luar pentas oleh tunangnya, Nik Nazirah untuk ditenangkan.

“Semalam ketika pertunjukkan fesyen saya berasa sangat gementar ditambah dengan penonton yang ramai. Tapi sekarang alhamdulillah, saya sudah okay,” katanya.

Sempat memohon maaf kepada pihak media, Yonny berkata dia akan serangan panik setiap kali sebelum membuat persembahan pentas dan akan ditenangkan oleh pengurusnya, Nad.

“Saya sebenarnya tidak tahu cara untuk mengatasi masalah ini (serangan panik) kalau dia (tunang) tidak ada. Selepas saya bertenang, dia bawa saya makan sekejap sebelum menghantar saya pulang.

“Sebenarnya situasi panik itu berlaku kerana saya takut apa yang saya buat semalam salah, saya takut orang menilai saya dan risau terbuat silap besar.

“Saya jadi sesak nafas kerana sangat gementar. lagi pula ini kali pertama saya berjalan di pentas peragaan. Saya Jadi tidak yakin dengan diri sendiri sebab nampak orang lain lagi profesional. Memang banyak perkara bermain dalam fikiran saya semalam,” katanya.


“Dah Tak Minat? Ada Aku Kisah Orang Minat Aku Ke Tak…”

Baru-baru ini, perkongsian pelakon Rita Rudaini menjadi perhatian ramai apabila meaklumkan apa sahaja luahan atau maklumat di kongsikan di media sosial tidak melibatkan orang lain.

Kata pelakon berusia 45 tahun kitu lagi, dia menyifatkan perkongsiannya itu tidak salah kerana perkara dikongsikannya itu hanya berkaitan apa yang berlaku di rumahnya sahaja.

“Aku kongsi info kat rumah aku ja. Aku nak melalak, mengaum, mengembek ka, aku tak pergi melewaq (merayau) rumah orang. Jadi siapa yang banyak masa? Ludah jatuh atas muka sendiri nampak. Lalat kacuk,” katanya.

Menerusi satu perkongsian lain, pelakon itu turut menegur mereka yang terlupa untuk cermin diri dan mula menyalahkan orang lain apabila terkena pada batang hidung sendiri.

“Masa mengutuk mengeji mengecam orang lupa nak cermin muka sendiri. Bila kena batang hidung, kata orang meroyan dan menyalak.

“Lalat-lalat kacuk yang tak boleh terima kebenaran, beginilah. Oh silap, sebelum ini lalat-lalat berzikir dan bermunajatlah, bukan mengecam,” katanya.

Dilihat lantang bersuara sejak kebelakangan ini, Rita berkata dia tidak kisah jika hilang peminat kerana baginya hidupnya bukan untuk diminati.

“Dah tak minat? Ada aku kisah orang minat aku ke tak.. kau ingat aku hidup ini untuk kau minat ke? Tak mati dek keji, tak hidup dek puji,” katanya.

Sebelum ini nama pelakon itu menjadi bualan ramai apabila menolak vaksin Covid-19. Rita berkata dia bukan seorang anti vaskin namun lebih selesa digelar prosafe.


Pakai Jam Tangan Jutaan Ringgit, Siti Nurhaliza Dipuji Tetap Rendah Diri

Baru-baru ini berlangsungnya Minggu Fesyen Kuala Lumpur (KLFW) di ibu negara menyaksikan ramai selebriti hadir bagi memeriahkan acara berkenaan.

Paling menjadi perhatian sudah tentu penyanyi nombor satu negara, Datuk Seri Nurhaliza yang tampil anggun pada acara berkenaan.

BACA: Dayah Zubit Bukan Lagi Pengasuh Aafiyah, Siti Nurhaliza Upah Guru Jadi Penjaga

Namun, di media sosial apa yang lebih menjadi bualan ramai apabila penyanyi itu dilihat menggayakan seutas jam tangan yang dianggarkan bernilai lebih RM1 juta.

One and only ???????????? @ctdk_official.. jam dia saja, mcam bawak sebiji banglo kat tangan ???

Menerusi satu perkongsian di Twitter, berdasarkan hasil carian oleh seorang netizen Siti Nurhaliza dipercayai memakai jam berjenama Richard Mille RM1.1 juta.

Perkongsian itu mendapat pelbagai reaksi daripada netizen yang memuji penyanyi itu tetap merendah diri dan tidak menunjuk-nunjuk kekayaan.

Malah, ada yang mengatakan penyanyi itu sememangnya layak memakai jam berkenaan apatah lagi sudah bertahun-tahun menyanyi dan ianya hasil kerja keras beliau selama ini.


Fazley Yaakob Kongsi Suka Duka Alam Perkahwinan, Isteri Pernah 13 Kali Keguguran

Menyambut ulang tahun perkahwinan yang ke 15 tahun baru-baru ini, penyanyi dan cef selebriti, Datuk Fazley Yaakob berkongsikan kisah suka dan duka alam rumah tanggnya bersama isteri tercinta, Datin Azrene Soraya.

Menurut Fazley, isterinya pernah mengalami keguguran sebanya 13 kali, namun bersyukur tetap dikurniakan empat orang cahaya mata.

BACA: Fazley Yaakob Cari Jodoh Buat Ibu, Tak Mahu Suami Orang

“Pertama sekali, terima kasih buat semua keluarga jauh dan dekat, sahabat-sahabat, rakan-rakan media juga serta mereka yang kenal rapat dan samar-damar kerana telah mendoakan saya dan isteri sehingga bertahannya perkahwinan kami selama ini.

“Walaupun dengan 13 kali keguguran, kami tetap dikurniakan 4 orang cahaya mata. Syukur ke hadrat Illahi. Terima kasih atas semua pengorbanan. Kamu tinggalkan semua untuk bersama saya yang ketika itu tiada apa-apa,” tulisnya.

Dedah Fazley lagi, dia dan isteri mengamalkan malan membaca Yasin selama 40 hari semenjak bergelar suami isteri bagi mengelakkan perkara yang tidak diingini.

“Buat Adik sayang, our journey has been a rollercoaster ride, sejak hari pertama hingga sekarang. But we grew stronger after every test and hurdle. Doa kepada Allah merupakan pelindung terhebat.

“40 hari membaca Yassin sejak hari pertama juga menjadi benteng kekuatan kepada orang yang mahu melihat kami berpecah,” katanya.

Fazley dan Azrene mendirikan rumah tangga pada 7 November 2007, pasangan itu dikurniakan empat orang cahaya mata.


Azmi Saat Syukur Isteri Dah Tak Mengigau Teringat Arwah Anak

Sudah lebih sebulan pemergian anak sulungnya, penyanyi Azmi Saat lega isterinya, Nazira Muhammad tidak lagi mengigau ketika tidur kerana teringatkan anak mereka.

Menurut Azmi, perasaan sedih itu masih dirasai isterinya tetapi kini semakin stabil. Ujarnya, ada ketika isterinya menangis juga kerana rindukan arwah anak mereka.

BACA: Azmi Saat Risau Isteri Selalu Mengigau, Menangis Rindukan Arwah Anak

“Cuma, saya berasa lega kerana Nazira tidak lagi mengigau ketika tidur dan tiba-tiba menangis pada waktu malam teringatkan arwah anak kami. Sekarang, keadannya boleh dikata semakin baik dan stabil.

“Walaupun dia masih belum betul-betul boleh melupakan saat-saat indah bersama cahaya mata kami, tapi Nazira tetap kuat dan tabah. Malah, saya sentiasa memberi semangat kepadanya.

“Saya sedar kena kuat untuk isteri dan syukur alhamdulillah kami reda dengan ketentuan takdir ini. Namun, masih perlukan masa untuk mengubat kesedihan hati,” katanya.

Memohon didoakan kekuatan buat isterinya, Azmi berkata dia merancang untuk menghasilkan lagu istimewa buat arwah anaknya, Khairul Afnan.

“Selain terus mendoakan Afnan, saya juga ada merancang menghasilkan lagu istimewa buat arwah anak yang melodinya dihasilkan oleh Ajai, manakala lirik ditulis Ahmad Fedtri Yahya.

“Alhamdulillah, saya suka dengan melodi dan lirik dihasilkan itu kerana sangat sesuai dengan cerita saya. Malah, semoga lagu ini akan diterima baik oleh pendengar nanti,” katanya.

Terdahulu, anak Azmi Saat meninggal dunia selepas tiga hari dilahirkan pada 27 September lalu akibat kegagalan fungsi otak yang dikesan selepas lahir.


Neelofa Doa Dikurniakan Zuriat Yang Baik & Menyenangkan

Meskipun hangat diperkatakan oleh netizen yang mengatakan terlihat baby bump, bagaimanapun selebriti popular, Neelofa masih lagi belum mengesahkan mengenai spekulasi berbadan dua.

Lebih selesa membiarkan peminat menilai sendiri, Neelofa bagaimanapun menghargai ramai yang memberikan doa baik-baik buat dirinya.

“Saya mahu membiarkan orang bercakap. Sebelum ini, saya ada mengatakan orang akan nampak perubahan fizikal saya.

“Jadi, tidak perlulah saya nak umum apa-apa. Perlahan-lahan orang akan nampak, saya bukannya boleh sorok sehingga penghujung. Bagaimanapun, saya bersyukur apabila gambar itu tular, orang ramai mendoakan yang baik-baik buat saya, Alhamdulillah,” katanya.

Ditanya mengenai impian cahaya mata, Neelofa berkata dia berdoa agar dikurniakan zuriat yang baik serta menyenangkan ibu bapa.

“Sudah tentu apabila bercakap mengenai zuriat, saya mahu melahirkan zuriat yang baik akhlak, beriman, ikut suruhan dan perintah Allah serta Rasul.

“Kerana anak yang baik bakal menyenangkan ibu bapa nanti. Jadi, pastinya saya mahukan anak yang boleh dibentuk, senang dijaga dan beradab.

“Dunia sekarang terlalu terdedah, jadi sangat berisiko untuk setiap ibu bapa yang membesarkan anak. Saya sendiri tidak tahu apa akan jadi di luar nanti. Jadi, kena banyak berdoa agar zuriat dilahirkan menjadi anak yang baik. Bukan luaran semata-mata, tetapi juga dalaman,” katanya.


Ini Baru Happening! Raikan 25 tahun myNEWS Dengan 25 Hadiah Gempak

Kalau anda pergi jalan-jalan tu tipu sangat kalau tak singgah myNEWS kan? Seperti memanggil-manggil pula untuk masuk ke dalam. Nak pula dengan tawaran-tawaran menarik yang tersedia. Lagi lah geram!

Kami betul-betul teruja dengan myNEWS ni tau. Untuk bulan ini sahaja, banyak betul ganjaran yang myNEWS nak bagi pada anda semua. Itu belum masuk lagi untuk bulan Disember akan datang nanti. Macam-macam ‘hadiah’ yang anda boleh dapat. Semuanya khas untuk anda!

Untuk kali ini, sempena meraikan 25 tahun myNEWS, ada 25 hadiah menarik yang akan dihadiahkan pada anda. Wow! Jom lah kita usha sikit apa ganjaran yang anda boleh dapat nanti.

Apabila anda belanja RM20 dalam satu resit di aplikasi myNEWS dan beli sekurang-kurangnya satu produk terpilih, anda akan dapat satu peluang untuk ambil bahagian dalam cabutan bertuah myNEWS.

Dan apa yang paling syok, 25 pemenang setiap minggu akan memenangi myNEWS kredit bernilai RM100 sepanjang November dan Disember. Haa, mungkin anda salah seorang pemenang bertuah tu. Bestnya weh.

Bagi 3 pembelanja teratas bulan ini, anda akan memenangi belanja eksklusif selama 25 saat di kedai myNEWS terpilih.

Ada 3 pemenang bertuah nanti akan dipilih untuk setiap bulan (3 pada bulan November & 3 pada bulan Disember). Adakah anda pemenang bertuah tu? Haa, nantikan okay, yang penting anda ‘wajib’ shopping di myNEWS dulu!

Anda juga boleh beli produk Coca-Cola untuk mendapatkan 1 setem dan kumpulkan 5 untuk berpeluang memenangi barangan eksklusif Coca-Cola! Seramai 25 pemenang bertuah akan dipilih nanti!

Kejap! Jangan skip dlu gais, ada lagi berita gembira kami nak kaborkan ni ha. Terutamanya untuk ahli myNEWS!

Pada bulan November ini, ahli myNEWS berpeluang untuk dapat lebih banyak ganjaran lumayan! Tak percaya? Baca ni.

Untuk anda peminat dan pengumpul setia Hot Wheels, dapatkan PERCUMA 1 Galaxie edisi terhad* apabila anda membeli 15 Hot Wheels semasa tempoh kempen sehingga 30 November ini.

Ada lagi? Anda juga boleh dapatkan 1 Meadow Fresh percuma apabila anda membeli 5 dan jadilah 25 pemenang bertuah untuk memenangi barangan Coca-Cola apabila anda mengumpul 5 setem!

Kejutan November diteruskan lagi dengan t-shirt Pepsi Pestle dan Mortar Eksklusif PERCUMA untuk anda apabila anda hanya mengumpul 10 setem (1 botol Pepsi = 1 setem).

Bukan itu jer, Ovaltine juga ada promosi apabila anda membeli 4 botol secara kumulatif sehingga 30 November dan mendapat pulangan tunai RM8.

Peminat aiskrim tak? Kalau ya, anda beli jer aiskrim onde-onde, manisan manis yang super lazat ini dan dapatkan diskaun RM1 untuk pembelian seterusnya! Yummeyh…

Tiada apa-apa yang salah pun kalau anda menggandingkan roti dan pencuci mulut malah aiskrim sekali pun! Maru Kafe pun sokong tau, haha! Apa yang anda boleh buat, hanya beli mana-mana 8 Maru Bakes, Coffee & iCHi QQ dan dapatkan 1 PERCUMA!

Akhir sekali, kepada semua baby November, ini untuk anda! Hadiah PERCUMA akan diberikan kepada anda yakni ahli myNEWS yang menyambut hari lahir bulan ini dengan Maru Roasted Nira Melaka Soft Serve. Fuh, sedapnya!

Semua promosi khas untuk ahli myNEWS ini boleh didapati melalui aplikasi myNEWS atau layari www.mynews.com.my untuk maklumat lanjut.

Kalau anda nak jadi ahli myNEWS, cuma muat turun jer aplikasi myNEWS yang tersedia di Google Play dan Apple store untuk mendaftar! Atau klik sahaja LINK INI.


“Tidak Mudah Hidup Ini Tanpa Siti Sarah Di Sisi”

Pelawak Shuib Sepahtu berkata dia tidak mampu berkongsi masalah dengan orang lain apatah lagi selama ini isterinya, Allahyarham Siti Sarah menjadi pendengar setia di sisi.

Menurut Shuib, sejak pemergian Sarah dia menyimpan pelbagai perasaan serta mengakui sukar untuk meneruskan kehidupan sebagai bapa tunggal.

BACA: Terlalu Rindukan Siti Sarah, Shuib Jalani Pemeriksaan Mental Setiap Minggu

“Mungkin orang di luar boleh berkata apa sahaja. Tetapi ini adalah perasaan saya. Sebenarnya tidak mudah hidup ini tanpa kehadiran Sarah di sisi. Selama ini dia sentiasa ada dengan saya. Hampir semua perkara kami buat sama-sama.

“Kalau ada masalah peribadi, dalam bisnes sekali pun, kami sama-sama saling merujuk antara satu sama lain. Bila dia dah tiada, saya jadi kekok. Nak rujuk dengan siapa?

“Bukan dengan semua orang kita boleh kongsikan masalah kita. Banyak perkara yang kami kongsi bersama sebelum ini,”katanya.

Mengakui berdepan dengan kesukaran untuk menguruskan keluarga namun sentiasa mencuba memberikan yang terbaik buat keempat-empat anak-anaknya.

“Itulah yang saya lakukan, sampai sekarang. Bila ada masalah, saya tak kongsikannya dengan orang lain. Walaupun dengan ibu atau mentua.

“Saya akan luahkannya semasa menziarahi kubur arwah. Di selang waktu, saya akan bertemu dengan doktor peribadi yang merawat Sarah dulu untuk membuat pemeriksaan kesihatan.

“Penting juga sebab apabila sering dirundung emosi, tubuh badan kita juga secara tak langsung akan terjejas,”katanya.

Terdahulu, Shuib berkata dia akan menziarahi pusara isterinya setiap Isnin dan Jumaat untuk berkongsikan semua perkara.  Ujarnya, dia masih lagi berehat dan tidak lagi bekerja sejak pemergian arwah.


RM21 Juta Wujudkan 7 PSSS Tahun Depan

Kerajaan memperuntukan RM21 juta bagi pembinaan tujuh Pusat Sokongan Sosial Setempat (PSSS) bergerak yang akan memberikan manfaat khususnya kepada golongan wanita, kanak-kanak, keluarga, warga emas dan orang kelainan upaya (OKU).

Menteri Pembangunan Wanita, Keluarga dan Masyarakat, Datuk Seri Rina Mohd. Harun berkata, tujuh lokasi PSSS bergerak itu yang bakal diadakan pada tahun depan adalah di Zon Utara, Selatan, Tengah, Timur, Sarawak, Sabah dan Putrajaya.

Menurutnya, kesemua PSSS itu akan memberikan perkhidmatan sosial yang holistik dan menekankan kepada pendekatan seiring dengan konsep Keluarga Malaysia yang ditekankan Perdana Menteri, Datuk Seri Ismail Sabri Yaakob.

“Kita cadangkan tiga pusat secara premis di Kelantan, Selangor dan juga Johor dan tujuh secara bergerak. Dalam Bajet 2022 baru-baru ini ada penambahan RM4.5 juta yang akan kita gunakan untuk menambah baik pusat sokongan dan kita akan tambah tiga lagi untuk tahun harapan.

“Ini adalah inisiatif pihak kementerian melalui Yayasan Kebajikan Negara dalam menyediakan perkhidmatan dari segi psikososial dan menjadi satu pusat di mana rakyat boleh datang PSSS ini,” katanya dalam sidang akhbar selepas melancarkan PSSS bergerak di Pusat Penjaja Taman Putra Perdana, di sini hari ini.

Tiga premis PSSS dan empat PSSS bergerak itu telah memulakan perkhidmatannya bulan lalu termasuk satu pejabat satelit di ibu negara dengan diperkuatkan kehadiran 111 anggota Skuad Sukarelawan Kaunselor Berdaftar di bawah KPWKM.

Selain memberikan perkhidmatan psikososial, PSSS ini juga menawarkan akses kepada informasi dan perkhidmatan mengenai kaunseling dan intervensi, menggerakkan usaha keseluruhan kerajaan dan masyarakat dalam membendung masalah sosial serta memberikan bantuan kepada pihak memerlukan.

Katanya, PSSS ini juga menjadi tempat rujukan setempat untuk masyarakat mengemukakan sebarang aduan.

Rina berkata, sehingga kini, sejumlah 30 aduan diterima PSSS sepanjang sebulan beroperasi.

“Tidak sampai sebulan, kita telah terima lebih kurang 30 kes, di mana banyak isu berkaitan faktor emosi dan tekanan akibat ekonomi. Permasalahan ini akan diselesaikan secara holistik,” katanya.


Ernie Zakri, Syamel Bakal Timang Anak Perempuan

Bakal menimang cahaya mata sulung tidak lama lagi, pasangan penyanyi Syamel dan Ernie Zakri memaklumkan mereka akan menerima anak perempuan dijangka pada Mac tahun depan.

Syamel berkata dia tidak sengaja mendedahkan perkara berkenaan kerana terlalu teruja mengumumkan jantina bayinya semasa beraksi di Konsert Patriotik Tanah Airku di Istana Budaya Kuala Lumpur, malam kelmarin.

“Dari sebelum kahwin pun, memang kami jenis rahsiakan apa-apa yang belum sah. Tapi, apabila dapat buat persembahan di Istana Budaya, mendapat tenaga daripada penonton membuatkan saya rasa teruja untuk berkongsi,” katanya.

Ditanya sama ada dia dan Ernie akan mengadakan majlis ‘baby shower’ atau ‘gender reveal’, Syamel berkata perkara itu tidak dalam perancangan.

“Sejujurnya, saya pun tak tahu majlis ‘gender reveal’ itu apa. Tapi, memang kami tak ada merancang untuk itu. Sebelum ini, saya dan Ernie pun tak ada tetapkan tarikh spesifik mengenai bila jantina bayi akan diumumkan,” katanya.

Dalam pada itu, Syamel memberitahu dia menjadikan bapa dan bapa mentuanya sebagai rujukan untuk mempersiapkan diri sebelum bergelar bapa.

“Kebanyakan maklumat dan persediaan yang mereka minta saya lakukan adalah untuk bersiap sedia tidak cukup tidur memandangkan saya perlu menjadi dua ‘puteri’ selepas ini,” katanya.


“Ramai Ingat Saya Sunyi, Tapi Saya Bahagia Dengan Status Duda”

Hampir tiga tahun bergelar duda, pelakon Nazim Othman berkata dia tidak tertekan selepas melihat rakannya, Fizo Omar kembali mendirikan rumah tangga.

Menurut Nazim, dia akui selesa dengan status duda yang digalasnya meskipun ramai menyangka dia sunyi dan menemui ketenangan apabila hidup bersendiri.

“Ramai pengikut media sosial menyangkakan saya sunyi. Namun, hakikatnya saya bahagia dengan status saya sekarang. Saya gembira dengan berita perkahwinan Fizo dan sentiasa mendoakannya kekal bahagia. Bagi saya, ia tidak sedikit pun memberi tekanan.

“Sejujurnya, saya menemui ketenangan apabila hidup bersendiri. Mungkin itu pendapat orang luar, saya sangat terbuka menerima apa juga pandangan dilontarkan,” katanya.

Biarpun selesa hidup sendiri, bagaimanapun Naziem berkata dia tidak menolak jodoh andai sudah sampai jodohnya suatu hari nanti.

“Saya tidak kata tidak mahu kahwin. Cuma, buat masa ini, saya lebih selesa hidup sendiri. Pintu hati memang tertutup, tetapi tidak dikunci.

“Manalah tahu ada insan yang berjaya mengetuk pintu hati dan jika sesuai, mungkin boleh dipertimbangkan untuk kembali ke alam rumah tangga,” ungkap Nazim optimis.

Nazim pernah mendirikan rumah tangga dengan pelakon Bella Dally pada 10 September 2016, bagaimanapun pasangan itu bercerai dua tahun kemudian.


Puteri Aishah Bakal Nikah Bulan Ini

Pelakon Puteri Aishah berkongsikan berita gembira apabila abakal menamatkan zaman bujang bulan ini dengan ahli perniagaan berusia 28 tahun.

Belum bersedia berkongsi lebih lanjut mengenai majlis pernikahannya itu, Puteri Aishah berkata dia akan mendedahkan identiti bakal suaminya pada hari bahagiannya nanti.

“Sepatutnya kami merancang untuk bernikah lebih awal, tapi melihat kepada keadaan semasa kami bersepakat mendirikan rumah tangga pada bulan ini.

“Sekiranya semua dipermudahkan, kami akan teruskan seperti apa yang dirancang. Alhamdulillah segala persiapan menuju hari bahagia berjalan lancar dan sudah siap hampir 80 peratus.

“Saya juga tidak berniat untuk merahsiakan tarikh perkahwinan dan identiti bakal suami. Siapa yang tahu, tahulah. Tapi selebihnya, semua saya akan kongsikan pada hari terbabit nanti,” katanya.

Dalam pada itu, Puteri Aishah berkata dia sudah mengenali bakal suaminya lebih dua tahun lalu dan jejaka itu memahami kerjayanya sebagai pelakon.

“Saya sangat bersyukur kerana bakal suami menyokong karier seni saya selepas ini. Malah, kami berdua memang kuat bekerja dan tiada masalah mengenai perkara itu.

“Kami faham mengenai kerjaya masing-masing. Dia juga tidak pernah melarang minat saya terhadap dunia lakonan, sebaliknya memberi galakan terhadap apa yang saya lakukan.

“Doakan semoga majlis pernikahan nanti akan berjalan lancar. Apa yang dapat saya kongsi lagi, majlis akan diadakan secara sederhana dan mengikut prosedur operasi standard (SOP) ditetapkan,” katanya.


Bunga Isme Menangis Dituduh Punca Ismail Izzani, Shalma Putus

Penyanyi rap, Bunga Isme akui terkilan apabila dituduh menjadi punca pasangan selebriti Ismail Izzani dan Shalma Eliana putus.

Menafikan dakwaan tersebut, Bunga berkata dia terkejut apabila namanya dikaitkan oleh netizen sedangkan dia juga tidak tahu pasangan itu sudah putus.

BACA: Baru Usia 21 Tahun, Bunga Isme Berjaya Beli Rumah Kondo

“Saya tahu tentang hal itu selepas kawan hantar satu status di Twitter. Terkejut apabila tiba-tiba nama saya dikaitkan oleh netizen sedangkan saya pun dah ada kekasih.

“Saya cuba jaga imej saya dengan baik. Saya menangis tertanya-tanya kenapa orang tuduh saya macam ni?” katanya.

Sebelum ini tular perkongsian seorang netizen mendakwa Ismail pernah berlaku curang. Tidak menyebut nama indvidu tersebut, namun status itu seolah merujuk kepada kisah putus cinta Ismail dan Shalma.

Kata Bunga lagi, dia memahami status berkenaan tidak bermaksudkan dirinya namun disebabkan itu juga ada yang menuduh dirinya.

“Saya tak mahu gosip seperti ini menganggu kerjaya dan nama saya. Saya tak nak benda macam ni orang berfikir yang tidak baik. Saya takut kalau ada yang terima gosip ini bulat-bulat dan percaya,” katanya.

Terdahulu, Ismail mendedahkan hubungan cintanya dengan penyanyi Shalma Eliana sudah pun berkahir seleaps dua tahun bercinta.


Begini Caranya Untuk Buat Parti di Rumah Yang Meriah Bagi Seisi Keluarga

Bila sebut bab parti ni, of course lah nak yang terbaik kan? Memandangkan sekarang kes masih lagi tinggi, jadi tak salah kalau buat parti di rumah jer. Paling penting selamat dan boleh berparti sampai ke malam.

Tak kisah lah nak adakan parti hari lahir ke, parti sambut kedatangan ahli baru dalam keluarga ke atau parti makan-makan bersama keluarga, semuanya akan lebih selesa bila tempat yang dipilih tu santai.

Kali ni, kami nak kongsikan dengan korang satu benda yang menjimatkan korang bila nak buat parti di rumah.

Semuanya bermula dengan McDonald”s [email protected] ni. Dalam satu harga jer tapi korang boleh dapat macam-macam. Paling penting dapat rapatkan lagi hubungan kekeluargaan.

Bila berparti di rumah ni korang akan dapat masa yang lebih lama dan tempat yang tak terhad. Bukan tu sahaja, korang juga boleh adakan pelbagai aktiviti menarik bersama keluarga.

Misalnya, deko port party, port bermain untuk anak-anak, port santai-santai untuk mak ayah melepak.

Tapi dengan McDonald”s [email protected] korang dah tak perlu risau lagi dah bab hiasan port party nanti. Semuanya McDonald’s dah bagi. Ada pelbagai hiasan untuk party dalam satu box. Korang tunggu hias jer.

Jadi ni antara satu aktiviti yang paling seronok bila korang buat bersama keluarga. Boleh share pendapat untuk nak deko dengan lebih meriah dan nampak mewah.

Bila buat macam ni confirm anak-anak lebih ceria, boleh makan makanan MCD yang banyak tu. Serba-serbi lengkap. Dari air hingga lah ke pencuci mulut. Bukan jer dapat makan set deko pun dapat. Boleh lah suruh anak-anak korang hiasakan ikut citarasa mereka. Melalui cara ni korang boleh lihat sendiri tahap kreativiti anak korang!

Yang bestnya dengan set McDonald”s [email protected] ni korang boleh dapat Big Mac Lunch Box lagi. Cantik gila! Besar pun besar.

Bila semua benda buat bersama keluarga ni, anak korang tak lah bosan sangat. Moment ni perlu rakam untuk dijadikan kenangan!

Rasanya bila buat macam, mesti anak korang yang paling teruja. Tak percaya cuba try buat sambutan hari lahir dengan perkhidmatan McDonald’s ni.

Dengan Party McDonald”s ni semuanya dihujung jari. Order jer melalui McDelivery. Jadi kalau last minute plan pun onz sahaja! Tekan-tekan semuanya sampai depan rumah.

Kalau korang nak tahu, dengan cara macam ni korang lah berbaloi bila beli McDonald’s. Bayar untuk satu item jer tapi dapat macam-macam. Pakej Party McDonald”s ni baru RM100. Tapi korang tengok lah sendiri korang dapat apa. Boleh makan seisi keluarga sampai kenyang!

Tempat pun tak perlu bayar bila korang buat sambutan macam ni. Makanan pula mewah, memang time makan tu tengok kiri kanan lah bila menu McDonald’s jadi menu utama. Paling best dapat makan makanan kegemaran ramai.

Lepas ni korang tak akan buntu lagi macam mana korang nak buat parti dengan harga yang mur!

Jadi apa tunggu lagi, buat lah pesanan sekarang. Baru lah boleh jadi orang pertama dalam keluarga sambut birthday party dengan pakej Party McDonald”s macam family Dayang ni.


Isu Harga Ikan Siakap Tak Masuk Akal, DSV Tawar Nak Bayar Bil Mangsa

Umum mengetahui sejak beberapa hari ini hangat diperkatakan mengenai ikan siakap yang dijual mahal di sebuah restoran di Pulau Langkawi mencecah lebih RM1,000.

Perkara itu turut mendapat perhatian jutawan kosmetik, Datuk Seri Vida yang simpati dengan nasib mangsa serta mahu membayar semula harga ikan siakap yang dikenakan kepada mangsa.

“Saya ada baca kisah ikan siakap viral. Sementara saya masih bercuti di Langkawi ni, saya rasa terpanggil untuk saya belanja atau bayar balik harga ikan siakap yang telah dibayar oleh keluarga tersebut.

“Saya terpanggil ssebab saya memang suka ikan siakap, saya sensitif isu ikan siakap, saya hantu siakap. Saya bukan nak cari viral tapi sebab saya memang di Langkawi,” katanya.

Menerusi video dikongsikan di Instagram, Vida turut meminta bantuan pengikutnya untuk mengesan individu berkenaan kerana mahu belanja mangsa.

“Kiranya saya belanja la makan ikan siakap tu.. jadi saya nak bayar balik pada kakak tu. Boleh la kakak tu dapat duit dia balik untuk kegunaan lain. Brcuti kalau memang pakai duit banyak.

“Boleh tolong sampaikan kat dia ye. Kalau ada sesiapa yang mengenali beliau boleh tolong tag atau DM saya okay,” tulisnya.

Terdahulu, kecoh perkongsian seorang pengguna Facebook berkongsikan bil harga ikan siakap seolah-olah tidak masuk akal berjumlah RM1738.70, dipercayai sengaja diberi saiz ikan yang besar tanpa pengetahuan pelanggan.


Terlalu Rindukan Siti Sarah, Shuib Jalani Pemeriksaan Mental Setiap Minggu

Meskipun sudah tiga bulan pemergian Allahyarham Siti Sarah, pelawak Shuib Sepahtu mengakui masih sukar untuk meneruskan kehidupan tanpa isteri tercinta di sisi.

Bagaimanapun, Shuib meluahkan rasa syukur melihat emosi anak-anaknya masih terkawal, namun berbeza dengan dirinya apatah lagi sebelum ini sentiasa bersama isterinya melakukan semua perkara bersama.

BACA: Netizen Sayu Lihat Shuib Bawa Selendang Siti Sarah Bercuti Di Langkawi

“Saya akui kesukaran yang saya hadapi sepanjang bergelar bapa tunggal ini adalah emosi. Saya rasa itu yang paling susah untuk saya. Saya tengok anak-anak saya, Alhamdulillah emosi mereka terkawal tapi saya berbeza sebab saya buat hampir semua benda dengan Sarah.

“Jadi bila dia tiada, saya tak rasa hilang separuh, sebaliknya hilang hampir semua. Maksudnya, dari segi kerjaya dan juga perniagaan sebab kami selalu kongsi banyak perkara.

“kalau ada masalah dalam bisnes atau peribadi, saya rujuk pada dia dan begitu juga dengan dia. Jadi bila dia tiada, saya tak tahu mahu rujuk pada siapa,” katanya.

Shuib berkata dia akan menziarahi kubur isterinya setiap Isnin dan Jumaat untuk berkongsi perasannya sehinggakan dia berjumpa dengan doktor setiap minggu untuk periksan kesihatan mentalnya.

“Sampai sekarang, bila saya ada masalah, saya tak cakap dengan orang, walaupun dengan mak atau mentua saya, saya hanya boleh pergi ke kubur dan berkongsi dengannya.

“Disebabkan itu, setiap minggu saya akan berjumpa doktor peribadi yang menjaga Sarah dulu, untuk memeriksa kesihatan saya.

“Lebih kurang pakar psikiatri, ia juga bagi memastikan kesihatan mental saya. Sebab kesihatan mental ini berkait rapat juga dengan emosi dan badan kita. Tapi saya bersyukur saya ada keluarga yang sangat baik, yang membantu menjaga anak-anak saya,” katanya.


Baru Usia 3 Tahun, Niena Baharun Dedah Anak Suka Baca Al-Quran

Setiap ibu bapa pasti impikan anak yang soleh dan solehah yang akan mendoakan mereka apabila sudah menghadap Ilahi suatu hari nanti.

Baru-baru ini, pelakon Datin Niena Baharun berkongsikan kelatah anak sulungnya, Adiel Mikael yang baru sahaja berusia 3 tahun suka membaca ayat suci al-Quran pada setiap pagi.

“Bangun pagi mesti cari al-Quran atau yassin. Dah jadi seperti permainan kegemaran dia. Ke mana-mana mesti kena bawa.

“Walaupun Adiel baru sahaja masuk tiga tahun dan masih belum lancar bercakap, tapi kami perasan bab mengaji laju dia boleh pickup (cepat belajar),” katanya.

Menurut Niena, dia menganggap minat anaknya terhadap al-Quran adalah suatu kelebihan dan anugerah daripada Allah SWT.

Menerusi video dikongsikan di Instagram itu, Niena dilihat sedang mengajar anaknya membaca surah-surah tiga Qul iaitu surah al-Ikhlas, surah al-Falaq dan surah an-Naas.

Niena mendirikan rumah tangga pada 1 Februari 2018 bersama Datuk Aliff Firdaus Abdul Halim. Pasangan itu dikurniakan dua cahaya mata, Adiel Mikael dan Alyssa Marissa kini berusia setahun.


Rosyam Nor Anggap Pertandingan Hero Remaja Masih Relevan

Pertandingan Hero Remaja sudah wujud lebih 31 tahun sejak tahun 1990 serta sudah melahirkan banyak anak seni berbakat di Malaysia.

Bagaimanapun dengan perubahan zaman, pertandingan pencarian bakat seperti itu bukanlah satu-satunya cara untuk menonjolkan diri apatah lagi sudah ada sosial media untuk dikenali.

Memberikan pendapat apabila ada yang menyatakan pertandingan seperti itu tidak lagi relevan, pelakon terkenal Datuk Rosyam Nor memandang Hero Remaja sebagai platform yang terbaik.

“Sebenarnya kalau orang yang meminati dunia seni itu sendiri dan menjadi pelakon khasnya, mereka nampak bahawa platform Hero Remaja adalah platform terbaik. Begitu juta kita lihat Dewi Remaja.

“Daripada majalah remaja itu sendiri, banyak melahirkan bintang-bintang di Malaysia. Dan saya rasa platform ini harus dikekalkan kerana inilah salah satu cara mereka mengekspresi apa yang mereka ada untuk menceburi bidang hiburan,” katanya.

Pertandingan Hero Remaja 2021 bakal melabuhkan tirainya malam ini menyaksikan empat orang finalis iaitu Aqil Taqee, Fazziq Muqris, Mierul Aiman dan Afiq Hamidon.


Janna Nick Akui Hatinya Terguris Dilabel Orang Gila

Disebabkan tindakannya berkongsikan masalah bipolar disorder yang dialami, pelakon Janna Nick akui hatinya terguris apabila dilabel orang gila oleh netizen.

Menurut Janna, dia melihat masih ada lagi segelintir pihak tidak memahami situasi sebenar pesakit mental apabila menganggap mereka kurang siuman.

“Apabila berkongsi keadaan sebagai pesakit bipolar disorder yang sering mengalami situasi otak sangat bising kerana mendengar lima suara sepanjang hari, netizen menuduh saya orang gila.

“Keadaan ini menimbulkan persoalan dalam diri betapa masih ada masyarakat tidak faham mengenai penyakit bipolar disorder apabila menyifatkannya sebagai kurang siuman.

“Tidak semua pesakit bipolar disorder itu gila. Tetapi, ada juga pihak yang memahami dan menyelar tindakan netizen yang melabelkan saya orang gila,” katanya.

Kata Janna lagi, penyakit bipolar dialaminya tiada penawar dan dia kini bergantung dengan ubat serta mendapatkan rawatan pakar psikiatri.

“Penyakit bipolar disorder berlaku disebabkan genetik, bukannya tekanan kerja. Malah saya sudah lama mengalaminya, cuma lambat mendapatkan rawatan.

“Walaupun terpaksa bergelut dengan penyakit ini, namun, apa yang membuatkan saya terharu apabila ada rakan selebriti menjadikan pengalaman saya sebagai sumber rujukan,” katanya.


Rita Rudaini Bengang Penghantar Makanan Buat Kerja Tak Ikhlas

Menerusi satu perkongsian di Instagram semalam, pelakon Rita Rudaini meluahkan rasa bengang dengan sikap penghantar makan yang melakukan kerja sambil lewa.

Dalam entri tersebut, Rita geram terhadap penghantar makanan yang membiarkan bungkusan air yang dipesan bocor dan dibiarkan sahaja menitik di depan rumah tanpa memberitahunya.

BACA: Rita Rudaini Bengang Rider Letak Makanan Atas Tempat Buang Sampah

“Aku memang sangat marah dengan perangai manusia macam ni.. Dah pecah dah bocor sekurang-kurangnya, kau bagitahu lah.. Ni kau boleh blah je.

“Menjijih air milo sampai ke depan sana kau bawa, dengan bocor pastu kau letak je tinggal je macam tu.. Yang kau bawa ni rezeki orang ye. Dan kau pun cari rezeki… Tapi cara kau cari rezeki dengan cara tidak jujur dengan rezeki kau sendiri dan rezeki orang!” katanya.

Sementara itu dalam satu perkongsian lain, Rita turut kesal dengan pengantar makanan berkenaan seolah-olah membuat kerja tidak ikhlas sehingga menyusahkan orang lain.

“Kepada penghantar rezeki orang pagi Jumaat ni. Kau tak ikhlas dengan kerja kau dan sebab tu, kau tak boleh nak jaga rezeki orang lain!

“Dah jadi satu kerja aku nak basuh lantai depan rumah dengan air milo yang tumpah tinggal plastik je. Orang macam ni memang tak pernah ikhlas dengan sendiri-sendiri. Apatah lagi dengan orang lain,” katanya lagi.


Dipilih Jadi Duta Tudung, Nora Danish Tak Kisah Dikecam

Sering tampil dengan imej seksi, bagaimanapun tindakan pelakon Nora Danish tampil mempromosikan jenama tudung baru-baru ini mengundang komen negatif netizen.

Menurut Nora, ada netizen mengatakan dia tidak sesuai dipilih menjadi duta tudung berkenaan serta ada yang mempersoalkan mengapa pilih selebriti tidak bertudung untuk promosikan tudung.

BACA: Netizen Dedah Yuran Sekolah Anak Nora Danish Hampir RM40,000 Setahun

Tidak peduli dengan kecaman netizen, Nora percaya pada rezeki apabila dia dipilih menjadi duta jenama tudung. Ujarnya lagi, mana tahu suatu hari nanti dia terbuka hati untuk bertudung.

“Menjayakan kempen tudung itu atau sebaliknya, saya percaya itu dinamakan rezeki. Saya percaya membuat sesuatu yang baik termasuk menjayakan jenama yang memerlukan pemakaian tudung ini tidak pernah ada salahnya.

“Mungkin suatu hari nanti, siapa tahu akan dibukakan hati saya ke arah itu (bertudung). Semua ini sama seperti kita mendoakan sesuatu yang diharapkan. Ini juga bukan kali pertama saya ditawarkan tugasan mempromosikan jenama tudung.

“Jadi saya sudah terbiasa dengan situasi sebegitu. Kecaman demi kecaman itu lumrah kehidupan manusia. Ia boleh terjadi bukan saja kepada artis tetapi semua golongan termasuk pendakwah dan ahli politik,” katanya.

Kata Nora lagi, baginya seksi itu bersifat subjektif kerana apa yang penting baginya adalah dia mahu menjadi diri sendiri.

“Bagi saya seksi atau sebaliknya, ia terletak atau bergantung kepada mata yang memandangnya. Kalau baik yang dilihatnya… maka baiklah jadinya. Kalau gatal pandangannya, maka gatallah.

“Yang penting, saya hanya ingin menjadi diri sendiri. Tetapi, saya nak ucap terima kasih kepada netizen yang memberi komen membina. Saya sayang anda semua.

“Insya-Allah, doa baik-baik. Bagi kelompok netizen yang tahu dan asyik nak kecam saja, hentikanlah. Perbuatan buli siber tidak baik sebenarnya,” katanya.


Isteri Terima Mesej Jiran Tak Tahan Dengar Skandal Shuk Terjerit-Jerit Di Rumah

Nampaknya drama rumah tangga pelawak Shuk Sahar masih tiada kesudahan lagi apabila isterinya, Rossa Sera mendedahkan suaminya itu didakwa curang lagi.

Jika sebelum ini Sera memuat naik mesej di Instagram diterima daripada netizen yang mendakwa terlihat Shuk bersama kekasih gelapnya, kali ini dia menerima mesej didakwa daripada jiran skandal Shuk.

Menerusi mesej yang diterima dari jiran-jiran skandal suaminya yang mendakwa wanita itu menjerit-jerit seakan bergaduh sehingga didengari penghuni yang berada satu aras dengan rumahnya.

Malah, ada individu mendakwa jiran skandal Shuk tertekan mendengar wanita itu terjerit-jerit mengamuk tidak tentu masa. Dakwanya lagi, dia turut mendengar wanita itu menjerit nama Shuk dan Sera.

Lebih parah, jiran mendakwa skandal Shuk membuat bising sehingga pengawal keselamatan terpaksa naik ke tingkat atas.

Dalam satu perkongsian lain, seorang individu memaklumkan teman wanita pelawak itu sudah berani menukar profil gambar berdua walaupun selebriti masih bergelar suami orang.

Sejak minggu lalu, Shuk masih mendiamkan diri berikutan pendedahan isterinya apabila ada individu mendakwa ternampak pelawak itu dengan skandalnya.

Terdahulu, Sera mendedahkan sudah sebulan dia tidak tinggal sebumbung dengan suaminya dan dalam proses untuk menfailkan cerai.


“Pakai Selipar Asadi Je, Mana Ada Orang Betul-Betul Kaya Baling Duit”

Baru-baru ini, keluarga pasangan selebriti Hairul Azreen dan Hanis Zalikha menjadi perhatian ramai apabila menaiki helikopter bercuti ke Pulau Redang.

Selepas menaiki helikopter, keluarga itu menyambung percutian mereka dengan menaiki kapal layar mewah milik ahli perniagaan terkenal, Tan Sri Vincent Tan.

BACA: Hairul Azreen Sekeluarga Dipelawa Naik Kapal Mewah Tan Sri Vincent Tan

Namun, apa yang menjadi perhatian ada satu gambar dikongsikan dimana hartawan terkenal itu hanya mengenakan baju dan seluar biasa serta mamaki selipar berjenama Asadi.

Rata-rata netizen terkejut serta memuji pakaian hartawan itu yang hanya biasa-biasa sahaja tidak seperti orang yang ‘mula nak kaya’.

“Lowkey, humble dan simple sahaja pakaian dia. Ni baru betul billionaire, bukan macam si polan tu baru kaya sikit dah baling-baling duit macam tak ada nilai. Siap listkan ootd dari atas sampai bawah,” tulis seorang netizen.

“Biasa gila, kalau orang tak kenal tan sri ni ingat macam orang kampung biasa saja,” kata seorang lagi netizen.

Tan Sri Vincent Tan sememangnya terkenal dengan kekayaannya, malah beliau turut memiliki kelab bola sepak terkenal yang berpengkalan di England.


Ganjaran Boost Berwajah Baru Dengan Ganjaran Tetap & Mudah Naik Taraf! Lagi Senang, Lagi Rewarding

Mesti by now anda dah dengar berita tentang program BoostUP rewards yang baharu kan? Jika anda tak kenal dengan BoostUP, ia adalah program loyalty atau rewards daripada Boost eWallet. Mesti anda curious “Apa BoostUP baru ni, apa yang best, dan apa yang berbeza dengan BoostUP baru ni?”

Loyalty atau Rewards program ni bukanlah benda yang baru dekat Malaysia. Ingat lagi kad kredit pertama anda? Ha..,semua tu untuk dapat points bila bayar bil, isi minyak atau shopping. Dengan adanya eWallet pula, banyak lagi pilihan kita ada tapi malangnya kita selalu kena asingkan perbelanjaan untuk kumpul points.

Itulah kelebihan Boost ni sebenarnya. Sama ada anda shopping online, beli barangan harian, bayar bil malahpun bayar insuran – semua tu boleh guna Boost dan anda dapat points (atau Boost Stars untuk Boost). Tak perlu lagi fikir card atau eWallet mana yang akan memberikan anda points, guna Boost jer. Dan semestinya lagi banyak kita fokus, lagi banyak lah pulangan kan? Bak kata pepatah, sikit-sikit lama-lama jadi bukit.

Secara umum, Boost telah menambahbaik program BoostUP mereka dengan memberi pengguna nilai ganjaran Boost Stars yang tetap untuk setiap bayaran, lebih banyak Boost Stars pada Rank yang lebih tinggi dan juga membolehkan pengguna untuk menggandakan Boost Stars jika menambah nilai kedalam aplikasi Boost melalui “Online Banking” sahaja. Satu lagi yang kami terkejut, bangun-bangun ada banyak Stars, rupanya Boost memberikan setiap pengguna 4-kali Stars untuk baki Boost Coins terdahulu.

Peringkat atau Rank dalam Boost kini lebih mudah. Daripada 5 peringkat, jadi 3 iaitu Red Recruit, Silver Sergeant, dan Gold General. Sebelum ni tercungap mak nak naik ke Level 5 sebab perlu belanja RM4,000 dan sebanyak 25 kali dalam tempoh 30 hari. Nak maintain Rank pun ada kiraan lain pulak. Pening, pening…

Sekarang, nak sampai Gold General ni lebih kurang kena belanja RM1,500 setiap bulan jer sebab Boost akan kumpul semua perbelanjaan anda dalam setiap suku tahun dan untuk maintain Rank pun sama jer. Kalau belanja dalam suku tahun RM1,200, anda akan jadi Silver Sergeant, dan jika anda belanja RM4,500 dalam suku tahun, anda akan jadi Gold General. Dapat lah kami nak rasa Pay With Stars!

Setiap Rank juga memberikan anda nilai ganjaran Boost Stars yang tetap untuk setiap RM1 yang dibelanjakan berbanding dulu nilai ganjaran Boost Coins selalu berbeza-beza dan biasanya dapat 1 – 2 kali ganda sahaja.

Kini, Red Recruit diberikan 1 Boost Stars, Silver Sergeant 2 Boost Stars dan Gold General 3 Boost Stars untuk setiap RM1 yang dibelanjakan. Dan, ganjaran setiap peringkat boleh digandakan 2X setiap bulan jika anda gunakan “Online Banking” sahaja untuk menambah nilai ke Boost wallet anda dalam satu bulan. Maksudnya Gold General dapat 6X Boost Stars dan Silver Sergeant pun 4X Boost Stars ya! Lagi banyak tu daripada program lain di luar sana.

Kebiasaannya, semua loyalty program kita perlu spend dan lama-lama baru dapat redeem. Dan, dari masa ke semasa, harga barang makin lama makin naik. Yang kami perhati dengan Boost ni, lagi senang untuk kumpul sebab ada banyak jenis pembayaran yang kita boleh lakukan dengan Boost. Tambahan dengan naik taraf, lagi tinggi, lagi banyak kita dapat. Dan tips kami untuk anda semua juga, kalau ada points daripada program loyalty lain, Boost adalah satu-satunya eWallet yang membolehkan anda tukar points tersebut ke Boost Stars juga.

Seperti sedia maklum juga, Boost ni antara eWallet atau brand yang sangat aktif menjalankan promosi dan selalunya dulu dapat Boost Coins atau Cashback. Seperti baru-baru ni campaign Shop Malaysia Online yang memberikan 10X Boost Coins, sehingga 40% cashback dan macam-macam lagi. Jadi bagi pendapat kami, jangan risau. Asalkan bayar dengan Boost, mesti boleh redeem ganjaran!

BTW, tau tak Gold General bukan sahaja dapat lagi banyak Stars, tapi boleh guna fungsi Pay with Stars untuk dapat diskaun 10% untuk bayaran bil dan tambah nilai prabayar. Jadi, don’t worry la!

Daripada hadiah seperti Nissan Navara baru, iPhone 13, hingga Huawei Matebook yang anda boleh menang dalam Pick & Win, sentiasa ada hadiah menarik tau!

Kalau dah banyak Stars, banyak barang boleh redeem dalam katalog BoostUP. Tak lah limited nak pilih jenis-jenis reward sebab boleh tebus untuk bil, petrol, tambah nilai prabayar dan macam-macam.

Barang-barang seperti Xiaomi airdots, air purifier, Ogawa massager dan macam-macam pun ada! Kami perhati banyak pilihan sekarang dan paling tidak dapat juga redeem banding points-points dalam kad kredit dulu tu. Hehehe.

Kesimpulannya, macam semua program, ada lebih dan ada kurangnya. Tapi BoostUP sekarang lebih senang untuk naik Rank dan lagi banyak nilai ganjaran dapat diperoleh melalui pelbagai cara. Jadi jika kita teruskan Boost bayaran harian kita, confirm dapat tukarkan jadi hadiah-hadiah lumayan!

Untuk info lanjut anda boleh ke Facebook, Instagram, dan Website Boost. KLIK LINK ini untuk download aplikasi Boost!


Warga Selangor Dedah Usia Kandungan Neelofa 5 Bulan?

Meskipun sudah banyak kali peminat mengatakan terlihat baby bump, bagaimanapun selebriti popular, Neelofa masih lagi tidak mengeluarkan sebarang kenyataan mengesahkan dirinya hamil.

Bagaimanapun, foto terbaru selebriti itu menjadi perhatian ramai apabila seorang netizen menggunakan nama profil @seksyen7_shahalam seakan mendedahkan usia kandungan Neelofa.

BACA: Peminat Mengalir Air Mata Bila Baby Bump Neelofa Dah Nampak Nyata

“5 bulan. Saya duduk di Selangor, beliau ke pusat perubatan swasta,” tulis netizen itu.

Menerusi komen berkenaan, jika benar Neelofa hamil, usia kandungannya kini sekitar 5 bulan, jangkaan melahirkan anak sulung pada Mac 2022.

Terdahulu, Neelofa berkata adalah lebih baik jika berkongsikan tentang kelahiran berbanding proses kehamilan kerana bimbang pelbagai kemungkinan boleh berlaku.